Ini Kelebihan Oat Untuk Mereka Yang Aktif Bersukan Dan Pentingkan Gaya Hidup Sihat

Tahukah anda bahawa oat adalah makanan bijiran penuh yang tinggi kandungan fiber. Ia turut membekalkan nutrien penting di samping memberikan lebih banyak manfaat pemakanan berbanding kebanyakan makanan lain.

Oat juga hadir dalam pelbagai bentuk, antara yang sering dilihat adalah biskut oat. Biskut oat mempunyai kelebihan untuk mendapatkan nutrien penting.

Ia memberikan banyak faedah pemakanan berbanding biskut biasa yang terdapat di pasaran, terutamanya jika anda membuatnya sendiri atau memilih biskut yang sudah terjual di pasaran.

Oat mempunyai nilai pemakanan yang baik. Oat adalah sumber serat dan karbohidrat yang penting, ia juga mengandungi sejumlah besar protein dan lemak jika dibandingkan dengan bijirin lain. Oat juga kaya dengan vitamin dan mineral penting bagi mereka yang suka mengamalkan gaya hidup sihat.

Oat merupakan makanan yang mengandungi karbohidrat. Karbohidrat penting dan berfungsi sebagai sumber tenaga yang diperlukan oleh otot ketika melakukan senaman.

Selain itu, oat dihadam pada kadar yang perlahan dan jika anda menikmatinya sebelum bersenam, badan anda akan menjadi lebih bertenaga.

Pengambilan oat sebelum bersenam telah terbukti meningkatkan prestasi senaman kerana oat mempunyai gentian beta-glucan yang membantu pelepasan tenaga yang perlahan (slow energy release) yang akhirnya dapat membekalkan tenaga sepanjang tempoh bersenam.

Oat juga mempunyai sejumlah besar zat besi yang membantu membawa oksigen ke otot sepanjang anda bersenam di samping membantu mengawal paras gula dalam darah.

Tahukah anda bahawa oat mempunyai kemampuan untuk mengawal pencernaan dan penyerapan nutrien. Ia bagus untuk mereka yang ingin menurunkan atau mengekalkan berat badan.

Oat secara amnya boleh membuatkan anda terasa lebih kenyang dan sekaligus mengurangkan pengambilan makanan.

Oat juga berfaedah kepada mereka yang mengamalkan senaman berintensiti tinggi seperti bersenam dengan mengangkat berat. Ini kerana oat mempunyai protein yang tinggi, iaitu 40 gram oat akan memberikan anda sekitar 7 gram protein.

Walaupun kualiti protein di dalam oat tidak sama seperti protein di dalam daging atau ayam, namun jika anda mengambil oats sebagai sebahagian daripada diet anda, ia akan meningkatkan pengambilan protein dengan lebih mudah.

Jika anda tercari-cari makanan sihat ini, Myziff Bakers ada mengeluarkan biskut oatmeal yang sesuai untuk anda yang mahukan gaya hidup sihat dan aktif sepanjang masa. Ia boleh didapati dengan tiga perisa iaitu Almond Oatmeals Cookies, Chocolate Oatmeals Cookies dan Fruity Oatmeals Cookies.

Resipi Biskut Oatmeals keluaran Myziff Bakers mengandungi 50% oat, tidak mengandungi telur di dalam ramuan, tiada bahan pengawet atau pewarna tiruan, 100% semula jadi dan halal serta boleh memberikan anda tenaga dan memberikan anda nutrien yang diperlukan setiap hari.

Jom dapatkan Biskut Oatmeals keluaran Myziff Bakers terus secara dalam talian di Shopee.

Jangan lupa ikuti Myziff Bakers di laman Instagram dan Facebook untuk kemas kini terbaharu mengenai pelbagai produk makanan dengan gaya hidup sihat.


Ini Kelebihan Unifi Plus Box Yang Murah Dan Berbaloi Buat Anda Sekeluarga

Sebelum ini, unifi menjadi pilihan ramai untuk Wi-Fi berkelajuan tinggi tanpa hadnya, tapi kali ini unifi menampilkan pula unifi Plus Box yang datang dengan ciri Android TV dalam resolusi 4k Ultra HD! Canggih!

Bukan itu sahaja, ada banyak lagi keistimewaan unifi Plus Box yang kami sudah tidak sabar lagi ingin share dengan anda ini. Check this out!

Kalau anda nak tahu, unifi Plus Box ini sudah pun dilengkapi dengan unifi TV, BBC Player, YuppTB, Dimsum, Viu, YouTube dan banyak lagi! Bagaimanapun, Netflix adalah tidak termasuk. Lepas ini, memang melekat sahaja anda depan TV!

Kadang-kadang tidak puas tonton rancangan favourite kita di smartphone sahaja. Kan best kalau boleh tengok di TV. Siapa kata tidak boleh?

Sekarang, anda boleh nikmati rancangan kegemaran anda hanya dengan menghubungkan smartphone, tablet atau laptop ke kaca TV dengan aplikasi unifi PlayTV. Cuma satu tap sahaja yang diperlukan untuk menyambungkan peranti pilihan anda ke kaca TV secara nirwayar.

Ini termasuk saluran popular seperti FOX, BBC, National Geographic, Nickelodeon, dan banyak lagi! Wow!

Ayah nak tengok berita, mak nak tengok drama, adik pulak nak tengok kartun, haih macam mana ini? Bagi rumah yang mempunyai pelbagai peranti, kini anda sudah boleh akses sehingga 5 peranti berbeza dengan aplikasi unifi PlayTV. Selesai masalah!

Drama sudah habis, malasnya nak tukar rancangan lain. Tidak payah susah-susah, alih sahaja channel guna suara anda!

Memandangkan ia menggunakan Android TV, maka anda boleh kawal unifi Plus Box ini dengan Google Assistant untuk carian berasaskan suara. Cool kan?

Sekiranya anda sudah melanggan salah satu pelan jalur lebar unifi Home, anda layak untuk mendapatkan unifi Plus Box ini secara PERCUMA!

unifi Plus Box hadir dengan pelan Unifi 30Mbps, 100Mbps dan juga 300Mbps. Bagi pelanggan yang sedia ada, anda boleh melanggan unifi Plus Box dengan mengemaskini kontrak selama 24 bulan bersama-sama dengan pelan unifi. Tapi, buat masa ini, tiada pilihan tawaran unifi Plus Box tanpa unifi TV yang disediakan.

Anda baru ingin melanggan unifi? Jangan risau, anda juga layak untuk mendapatkan unifi Plus Box secara percuma apabila anda memilih salah satu daripada tiga pakej di bawah ini (kontrak 24 bulan):

Kalau anda jenis kaki drama, kami sarankan anda untuk langgan pakej 300Mbps, sebab anda akan dapat 6 bulan akses percuma Viu. Fuh! Oh ya, bagi pelanggan baru, anda akan menerima akses ke unifi TV Ultimate Pack yang menyajikan lebih daripada 70 saluran dan akses kepada BBC iPlayer.

Selain itu, pelanggan baru juga boleh memilih untuk menyesuaikan atau meningkatkan pengalaman dalam talian anda dengan mana-mana Add-Ons unifi, termasuk sistem Wi-Fi Mesh yang membantu menghilangkan ‘dead spots’ Wi-Fi dengan hanya RM15 sebulan (2 nod) selama 24 bulan.

Bagi anda yang sudah pun melanggan jalur lebar unifi semasa, anda masih boleh nikmati unifi Plus Box baru dengan hanya membayar RM10 tambahan setiap bulan.

Malah, anda juga boleh set up Plus Box anda sendiri dan anda boleh ketahui caranya yang cukup mudah dengan lihat video di bawah ini. Untuk maklumat lanjut tentang unifi Plus Boxanda boleh layari laman sesawang unifi dengan klik sini.

Menarik, bukan? Sementara itu, anda mungkin berminat untuk menggunakan unifi mobile 99. Apa itu? Klik pautan di bawah untuk ketahui lebih lanjut.

Tawaran Unifi Mobile 99 Dengan Harga RM59 Sebulan Diteruskan Sehingga 31 Mac 2020

Ini Tip Penting Dan Mudah Penjagaan Laptop Supaya Tahan Lebih Lama

3 Cara Pengguna unifi Boleh Dapatkan Penggunaan Wi-Fi Yang Lebih Baik


Ini Kemusnahan Yang Berlaku Disebabkan Aktiviti Pengeboman Ikan

Setiap kali anda membeli hidupan laut seperti ikan, udang, sotong, ketam dan lain-lain di pasaraya, adakah anda tahu cara yang digunakan oleh nelayan untuk menangkap hidupan laut tersebut?

Pasti anda ketahui akan kaedah bom ikan yang telah diharamkan oleh pihak berkuasa di mana kaedah tersebut sebenarnya boleh merosakkan ekosistem dalam laut. Baru-baru ini, Adam Fairuz telah berkongsi sedikit sebanyak informasi mengenai bom ikan dan kemusnahan yang disebabkan oleh ia di Twitter miliknya.

Okay, hari ni kita akan bercakap tentang bom ikan serta kemusnahan yang disebabkan oleh ia. Rata² suda umum ketahui aktiviti bom ikan ini merupakan tradisi turun temurun dari sekumpulan nelayan air cetek. Ianya sudah tentulah aktiviti yang telah diharamkan oleh pihak berkuasa. pic.twitter.com/7LgQs3YsEs

— Adam Fairuz (@AdmFairuz) July 17, 2019

Menurutnya, kegiatan bom ikan ini merupakan tradisi turun temurun dari kumpulan nelayan air cetek. Pasti anda tertanya-tanya, kemusnahan bagaimana yang boleh berlaku disebabkan kegiatan ini bukan? Baca perkongsian Adam di bawah ini:

Memancing menggunakan kaedah letupan atau bom ikan adalah amalan menggunakan bahan letupan untuk mengejutkan atau membunuh sekumpulan ikan bertujuan untuk mendapat ikan dengan cara yang mudah.

Kegiatan ini menyalahi undang-undang kerana boleh merosakkan ekosistem di sekelilingnya, kerana letupan sering memusnahkan habitat asas seperti terumbu karang yang menyokong habitat ikan. Teknik menangkap ikan menggunakan letupan ini juga bermaksud ianya bahaya untuk nelayan juga di mana boleh menyebabkan kemalangan dan kecederaan.

Walaupun telah diharamkan, amalan ini masih tersebar luas di Asia Tenggara, serta di Laut Aegean, dan persisir Afrika. Di Filipina, di mana amalan itu telah didokumentasikan dengan baik. Malah, memancing menggunakan letupan telah diketahui sebelum Perang Dunia I lagi, kerana aktiviti ini disebut oleh Ernst Jünger dalam bukunya ‘Storm of Steel’.

Satu laporan pada tahun 1999 menganggarkan bahawa kira-kira 70,000 nelayan (12% daripada jumlah nelayan Filipina) terlibat dalam amalan itu. Ini amatlah membimbangkan kerana terdapat bukti bahawa sesetengah pihak berkuasa terlibat dalam gejala rasuah. Para penyelidik juga percaya bahawa amalan yang merosakkan seperti memancing menggunakan letupan adalah salah satu ancaman terbesar kepada ekosistem terumbu karang.

Pastinya Malaysia juga tidak terkecuali dari aktiviti yang tidak bertanggungjawab ini. Satu tinjauan pada tahun 1998 menunjukkan bahawa 3.75% terumbu karang di Sabah telah dimusnahkan setiap tahun. Jika keadaan tidak bertambah baik, ini bermakna bahawa semua terumbu karang yang ada di Sabah akan hilang sebelum tahun 2020.

Selain itu, kekurangan dana, kakitangan dan kemudahan untuk penguatkuasaan, serta ditambah dengan kekurangan pengetahuan dan kesedaran antara punca kemusnahan ekosistem dalam laut. Malah, kekurangan keinginan untuk mengetengahkan isu ini dalam politik bermakna kemusnahan akan berterusan dan masa depan terumbu karang ini boleh dijangka. Di Sabah, pendaratan ikan jatuh sebanyak 44% dalam tempoh 10 tahun.

Kawasan terumbu karang yang terkena letupan bom ikan ini tidak jauh seperti kesan medan perang, hanya tinggal sisa runtuhan dan kemusnahan. Kesan jangka panjang yang berkaitan dengan tangki letupan adalah bahawa tidak akan ada pemulihan semula jadi terumbu.

Terumbu karang kurang cenderung untuk pulih daripada gangguan berterusan seperti aktiviti bom ikan ini. Bom ikan ini akan memusnahkan kerangka karang kalsium karbonat yang merupakan salah satu gangguan terumbu karang yang berterusan.

Di Indo-Pasifik, amalan bom ikan adalah penyebab utama penurunan degradasi terumbu karang. Akibatnya, kawasan runtuhan terumbu karang yang lemah telah terbentuk dan habitat ikan berkurangan.

Terumbu karang yang rosak dari aktiviti bom ikan ini menyebabkan penurunan secara drastik dalam kekayaan dan kuantiti spesies ikan. Bahan letupan yang digunakan dalam aktiviti bom ikan bukan sahaja membunuh ikan tetapi juga menghancurkan rangka batu karang, dan mewujudkan runtuhan karang yang tidak seimbang.

Penghapusan ikan juga dapat menghilangkan daya tahan terumbu karang terhadap perubahan iklim, seterusnya menghalang pemulihan mereka. Dengan satu letupan sahaja boleh menyebabkan terumbu karang pulih selepas 5-10 tahun. Lantaran letupan meluas atau berulang kali seperti yang sering diamalkan, mengubah ekosistem biodiverse ini menjadikan runtuhan tidak stabil secara berterusan. Jika aktiviti ini tidak dibendung, akan terjadi tindak balas berantai terhadap ekosistem ini.

Perkongsian Adam Fairuz ini pastinya dapat membuka minda anda dan mengetahui kepentingan untuk tidak melakukan aktiviti yang dapat menggangu ekosistem kita. Pastinya apabila banyak terumbu karang yang mati, ikan juga akan berkurangan dan kita juga akan kehilangan sumber protein sedikit demi sedikit.

Aktiviti pemuliharaan juga telah dilakukan oleh beberapa pihak sebelum ini seperti Reef Check Malaysia, Malakoff dan banyak lagi pihak. Semoga aktiviti tidak bertanggungjawab seperti mengebom ikan ini dapat dikekang dan aktiviti pemeliharaan dan pemuliharaan terumbu karang ini dapat dilakukan dengan lebih meluas lagi.


Ini Kenyataan Rasmi Sony Pictures Berkenaan Isu Spider-Man

Hari ini merupakan hari yang menyedihkan buat peminat Marvel apabila dilaporkan Spider-Man mungkin tidak akan muncul lagi di Marvel Cinematic Universe (MCU) selepas Disney dan Sony Pictures tidak lagi bersepakat.

Sony Pictures menerusi laman Twitter telah mengeluarkan kenyataan rasmi berkenaan isu hangat ini. Presiden Marvel Studios, Kevin Feige dilaporkan tidak akan lagi campur tangan dalam urusan franchise Spider-Man. Sony Pictures dikatakan sangat kecewa tetapi menghormati keputusan Disney untuk tidak menjadikan Feige sebagai producer untuk filem akan datang Spider-Man.

Much of today’s news about Spider-Man has mischaracterized recent discussions about Kevin Feige’s involvement in the franchise. We are disappointed, but respect Disney’s decision not to have him continue as a lead producer of our next live action Spider-Man film. (1/3)

— Sony Pictures (@SonyPictures) August 21, 2019

Sony Pictures turut berharap ianya akan berubah di masa akan datang dan dengan pelbagai watak baharu yang akan beliau uruskan, Sony mahu Kevin fokus untuk mengembangkan watak-watak berkenaan dan ‘tidak mengendalikan IP yang bukan milik mereka (Spider-Man)’.

We hope this might change in the future, but understand that the many new responsibilities that Disney has given him – including all their newly added Marvel properties – do not allow time for him to work on IP they do not own. (2/3)

Sony Pictures memuji Kevin sebagai seorang insan yang hebat dan sangat menghargai bantuan serta tunjuk ajar beliau berikan selama ini. Sony Pictures akan terus mengikut ‘laluan’ yang telah Kevin bina.

Kevin is terrific and we are grateful for his help and guidance and appreciate the path he has helped put us on, which we will continue. (3/3)

Berdasarkan kenyataan ini, Spider-Man dilihat masih kekal dalam dunia MCU cuma Kevin Feige tidak lagi akan campur tangan dalam sebarang urusan berkaitan Spider-Man. Kevin Feige sendiri masih belum mengeluarkan sebarang kenyataan tetapi harapnya isu ini dapat diselesaikan dengan cara terbaik.

P/S: Stan Lee sendiri sangat menyukai Tom Holland sebagai Peter Parker kerana bagi Stan, Tom adalah pelakon yang paling layak untuk watak Spider-Man. Harap Sony Pictures tidak ‘bunuh’ Tom Holland sebagai Spider-Man jika tiada kata sepakat antara Disney dan Sony Pictures.

SONY FIX THIS RIGHT NOW #SaveSpiderMan #Tomholland  #SonyIsOverParty pic.twitter.com/SbQHTsgxhz

— James Ogrady (@_jamesogrady) August 21, 2019


Ini Kes Buli Yang Epik Melibatkan Pelajar Lelaki Dan Perempuan. Perghh!

Kali ini melibatkan pelajar lelaki dan pelajar perempuan.

Yang ini memang epik sebab yang tolong tu pelajar perempuan. Jom tonton.

Ps : Belajarlah seni pertahanan diri agar kita bukan saja dapat pertahan diri tapi juga dapat bantu mereka yang memerlukan bantuan. Jauhi buli.


Ini Kesan Jika Kerajaan Gagal Kawal Pencetakan Wang Ringgit Yang Perlu Anda Tahu

Pastinya ramai yang tersenyum gembira dengan pengumuman Perdana Menteri Tan Sri Muhyiddin Yassin terutama sekali Bantuan Prihatin Nasional akan disalurkan kepada anda. Malah, ucapan beliau turut mencipta fenomena sehingga nama Mak Cik Kiah trending di Twitter.

Sedia maklum, negara kita memiliki hutang dan pasti antara anda pernah terlintas di fikiran kenapa kerajaan tidak mengarahkan Bank Negara untuk menghasilkan duit lebih banyak dan boleh berikan duit kepada rakyat serta membayar hutang negara, bukan?

Oleh itu, seorang pengguna Twitter @muhdnaimmustafa telah berkongsi pandangan beliau tentang persoalan tersebut. Baca perkongsian beliau di bawah ini.

Orang tanya saya, jika kerajaan tak ada duit. Kenapa kerajaan tak print lebih banyak duit lagi?

Bila kerajaan print banyak duit, boleh la beri duit itu kepada rakyat & bayar hutang negara.

Tapi kenapa kerajaan tak print je duit tu?🙋♂ pic.twitter.com/uWV8K4hdkZ

— Naim Mustafa (@muhdnaimmustafa) March 29, 2020

Menurutnya, jika banyak wang ringgit dicetak, ia akan mengakibatkan kenaikan harga yang melampau. Mana tidaknya, kuasa membeli rakyat meningkat tetapi pengeluaran barangan masih sama dan tiada peningkatan.

Ini akan mengakibatkan para pembekal menaikkan harga barang untuk mengawal kuasa membeli rakyat. Para pembekal atau pengeluar terpaksa mengeluarkan lebih tenaga dan modal untuk memenuhi keperluan dan permintaan orang ramai.

Contoh, kerajaan print duit dan beri RM10,000 kepada setiap penduduk.

Tetapi, supply barang di pasaran masih kekal sama. Ambil contoh terdekat Roti Gardenia.

Setiap rakyat nak beli Gardenia, tetapi limited supply. So harga barang akan meningkat.

Sebab untuk memenuhi demand iaitu 1,000 orang tadi.

Pengeluar perlu tambah raw material, perlu tambah pekerja, perlu tambah kos-kos yang berkaitan jadi pengeluar terpaksa naikkan harga.

Jadi sebelum ni, harga sebuku RM3 mungkin boleh naik kepada RM4-5.

Tambahnya, ambil contoh terdekat Indonesia dimana harga duit mereka iaitu Rupiah nampak nilainya besar tetapi sebenarnya kurang bernilai. Ini mungkin disebabkan harga barang meningkat seiring dengan wang yang dicetak.

Disebabkan itu, kerajaan Malaysia tidak mencetak wang ringgit dengan banyak untuk membayar hutang negara atau memberi rakyat untuk memastikan tiada peningkatan harga barang.

Harga 1 air tin mereka bernilai dalam 8,000 – 10,000 rupiah. Dulu mungkin air tin tu bernilai 500 rupiah sahaja.

Tetapi sebab mereka keep printing duit jadi harga barang keep naik dan naik dan naik.

Lagi satu, antara sebab kerajaan halang panic buy adalah sebab :

1) Tak nak berlaku perhimpunan yang ramai di satu tempat.

2) Nak mengekalkan supply barang di pasaran, supaya tidak berlaku peningkatan harga. pic.twitter.com/Kwk45QTs4K

Akhir kata, sebenarnya kerajaan tidak ingin rakyat Malaysia untuk ‘panic buying’ adalah untuk memastikan keperluan dapat tersedia dan harga barang tidak akan naik.

Diharap harga roti Gardenia tidak akan dinaikkan kerana permintaan yang tinggi oleh rakyat Malaysia sehingga sering sold out. Apakah pandangan anda tentang perkara ini?

Berikutan pengumuman Bantuan Prihatin Nasional, anda boleh ketahui cara semak dan memohon pada pautan di bawah ini.

Ini Cara Semak Dan Memohon Pembayaran Bantuan Prihatin Nasional Mulai 1 April

Ini Sebab Malaysia Diiktiraf Sebagai Negara Terbaik Tangani Penularan Covid-19

Lelaki Ini Jelaskan Mengapa Orang Ramai Perlu ‘Support’ Isi Minyak Di PETRONAS


‘Ini Keterlaluan’ – Fahmi Fadzil Respons ‘Reseller’ Jual Tiket Coldplay Dengan Harga Melampau

Kita sedia maklum band terkemuka, Coldplay bakal mengadakan konsert buat julung kalinya di Malaysia pada November ini. Seiring dengannya, penjualan tiket konsert telah habis dibeli namun ada segelintir menjual semula pada harga yang lebih tinggi.

Perkara ini telah menarik perhatian Menteri Komunikasi dan Digital, Fahmi Fadzil yang berpendapat penjualan semula tiket dengan harga yang lebih mahal adalah sangat keterlaluan.

Ini keterlaluan – isu tiket di bawah @KPDN_HQ . InsyaAllah saya bangkit dgn @MyDSA_official https://t.co/J88h3bAEUZ

— Fahmi Fadzil 🇲🇾 (@fahmi_fadzil) May 17, 2023

YB Fahmi Fadzil bakal membangkitkan isu penjualan semula harga tiket konsert Coldplay yang tidak masuk akal ke Menteri Perdagangan Dalam Negeri dan Kos Sara Hidup.

Beliau mengulas perkara itu selepas menerima aduan daripada ramai pengguna media sosial yang tidak berpuas hati selepas tiket yang dijual pihak penganjur konsert habis dijual.

Susulan daripada itu, ramai yang dilihat mengambil kesempatan menjual semula dengan harga yang tinggi kerana mengetahui permintaan untuk mendapatkan tiket konsert tersebut sangat tinggi.

Jualan tiket yang bermula pada 16 dan 17 Mei oleh pihak penganjur dilaporkan telah habis dijual dalam tempoh yang singkat tidak sampai beberapa jam.

Namun begitu disebabkan sifat pembeli yang tidak bertanggungjawab, mereka yang berjaya membeli tiket lebih banyak bertindak menjual semula tiket tersebut pada harga yang lebih tinggi.

Berdasarkan tinjauan di laman web Carousell, terdapat berpuluh-puluh akaun menjual tiket tersebut dengan harga yang lebih tinggi.

Secara purata, setiap penjual akan menjual semula tiket-tiket konsert berkenaan dalam lingkungan harga RM2,000– RM8,000, bergantung pada kelas dan jumlah tiket.

Pihak penganjur turut mengingatkan orang ramai agar tidak membeli tiket -tiket konsert tersebut menerusi penjual yang tidak bertauliah.

By purchasing tickets through these non-authorized points of sale, buyers take on the risk that the validity of the tickets cannot be guaranteed, with no refunds possible. We shall not be held responsible for any such purchases through unauthorized channels.

— Live Nation Malaysia (@livenationmy) May 17, 2023

“Kami mengingatkan orang ramai untuk tidak membeli tiket daripada sumber yang bertauliah atau laman web pihak ketiga.”

“Tindakan membeli tiket melalui kaedah yang tidak bertauliah, pembeli perlu menghadapi risiko kerana kesahan tiket berkenaan tidak dapat disahkan, serta tidak layak menerima pampasan.”

Sebagai peringatan, anda jangan sesekali membeli tiket tersebut pada harga melampau dek kerana terdesak mahu menghadiri konsert. Dengan ini, anda boleh menghapuskan budaya scalper yang kian menular di dalam Malaysia.


Ini Kisah Di Sebalik Lamaran Di Pentas Konsert Coldplay Yang Anda Tidak Tahu

Semalam ramai yang beri pelbagai respon apabila kami menulis tentang seorang lelaki Malaysia melamar kekasihnya di konsert Coldplay yang berlangsung di Australia. Anda boleh baca penuh di sini.

Ini pula ialah kisah di sebalik apa yang berlaku sebelum dan semasa pada pasangan tersebut di konsert Coldplay, A Head Full Of Dream World Tour 2016 di Stadium Etihad, Melbourne.

Muhammad Faez, 27, pemilik syarikat start-up dan Annuura Rasnatrazia, 25, pengurus pemasaran, telah mengenali satu sama lain sejak 2013 dan semakin rapat pada 2014.

Antara topik awal mereka pada waktu itu ialah berkaitan muzik. Apatah lagi mereka mempunyai minat yang sama apabila sebut soal muzik. Mereka juga suka menginterpretasi maksud lagu dan berbincang tentang inspirasi pemuzik yang menulis lagunya sendiri.

Ever since we got together in 2014, all we talk about was our dreams and one of it was to meet our inspiration; Chris Martin.

Annuura sendiri meminati Coldplay sejak umur 9 tahun ketika EP Shiver (2000) dikeluarkan sehingga ia dijadikan muzik pilihan di dalam Walkman dan wake up call dia.

Waktu itu dia sanggup kumpul duit belanja untuk beli kaset Coldplay. Malah pernah bercita-cita jadi saintis pada usia 14 tahun apabila mendengar lagu Coldplay, The Scientist walaupun dia menyedari “scientist” itu hanyalah metafora dalam lagu tersebut.

I love Coldplay because of the amount of thought that was put into the lyrics of their songs. And the best part about it is that they always have inspirations and stories behind the construction of each song.

Pada awal tahun ini Annuura gagal mendapatkan tiket konsert Coldplay melalui online dan pernah mengadu hal tersebut pada Faez. Tapi Faez turut tak boleh buat apa-apa sebab tiket itu sudah sold out.

Menyedari betapa minatnya Annuura pada Coldplay sejak perkenalan mereka, sebenarnya Faez dalam diam telah berjaya beli tiket itu secara online tanpa pengetahuan Annuura yang sudah kecewa.

I never knew it would be Coldplay tickets and as I opened it I remember throwing the box to the floor out of shock and running and jumping around. I was so so happy.

Faez simpan rahsia itu hingga tiba awal Jun lalu di mana dia telah menghadiahkan Annuura tiket ke konsert Coldplay di Melbourne, Australia sebagai hadiah hari jadi yang menjadi pembuka kisah seterusnya ini.

PHOTO: Another #AHFODtour proposal on Coldplay's second night of shows in Melbourne [gerardwhateley] #ColdplayMelbourne ? pic.twitter.com/ddNnWu1tbw

— Atlas Project (@ColdplayAtlas) December 10, 2016

Sebelum Faez terbang ke Melbourne, dia terlebih dahulu bertemu dengan keluarga Annuura tanpa pengetahuan kekasihnya itu untuk memohon izin bagi melamar Annuura di konsert Coldplay.

Rentetan itu, keluarga Annuura sangat gembira dengan keputusan Faez untuk melamarnya. Jadi, ibu Annuura telah memberikan green light kepada Faez untuk melakukan kejutan tersebut.

Saat Annuura terkejut dan gembira dengan lamaran tersebut, keluarga Annuura telah pun menjangkakan dia dilamar di konsert idolanya. Cuma, bertambah satu lagi kejutan apabila lamaran itu dibuat di atas pentas konsert Coldplay.

Kisah di bawah ini diceritakan sendiri oleh Annuura apabila saya tanya kepadanya bagaimana Faez merancang dengan Coldplay untuk satu memorable scene di konsert tersebut.

Panjang ceritanya. Faez is one dedicated man. Pelan awal ialah melamar saya dalam ribuan penonton di konsert semasa lagu kegemaran saya berkumandang, Fix You. But Faez wanted to do something bigger.

Jadi, berbulan sebelum konsert itu bermula, he actually emailed semua manager dan organiser concert Coldplay untuk meminta izin to propose on stage.

Hampir setiap hari dia akan tweet, DM (direct message), insta direct Coldplay untuk tujuan tersebut. Tapi mereka tidak pernah membalasnya. Only one email came back saying that it is impossible to propose on stage and they apologise and told Faez to propose among the crowd.

Faez tetap tidak berputus asa. Dia sentiasa berfikir tentangnya dan dia terfikir akan cara terakhir iaitu to create a banner and catch the attention of Chris Martin himself at the concert. Dia mencetak banner dengan kata-kata: “She’s a huge fan, help him propose” dan arrow showing to him.

He got his best friend to hold up the banner through the concert to get his attention. Dan sepanjang konsert itu berlangsung, saya langsung tak perasan kerana I was at the very front and I never looked back cos my eyes was glued to the concert. Apparently, the banner was right behind me the whole time.

PART 1 – OUR ADVENTURE OF A LIFETIME. Faez went above and beyond with the proposal! I don't know what I have done to deserve this but I know one thing for sure, my heart is yours as yours is mine. I CAN'T WAIT!! ❤#coldplaymelbourne #amazingday

A video posted by annuura (@annuura) on Dec 11, 2016 at 5:17am PST

Masa Coldplay menyanyi lagu A Sky Full Of Stars, Chris Martin berhenti separuh jalan dan lakukan satu pengumuman:

I don’t want anyone to miss out on this great engagement story so if everyone is cool with it, we are gonna call this couple to get on stage and get engaged. This is a great story for these guys tonight.

Tetiba tak tahu dari arah mana, the bouncer pulled me out of the crowd dan apa yang saya fikir pada waktu itu ialah: “What just happened?!” Dan Faez juga ditarik untuk naik ke stage.

Pada waktu itu my legs were shaking and I couldn’t walk properly to the stage! Tapi saya sangat sangat gembira. I was still blur and I had no idea I was gonna get proposed. Saya hanya fikir saya bertuah kerana dipanggil naik ke pentas. But after Faez’s speech, I just cried and the rest was history.

Ya, selepas itu video-video yang dikongsikan oleh pasangan ini di Instagram telah viral. Ada netizen yang boleh terima dan ada juga yang mengecam mereka.

Yang pasti peristiwa itu melampaui apa yang diimpikan oleh Annuura yang hanya mahu bertemu dengan Chris Martin yang diminatinya sejak kecil. Dan Faez juga begitu gementar walaupun dia merancang ini hingga berjaya mencuri perhatian Chris Martin.

Don’t stop dreaming! Somehow, someday it will happen. This is a story of our “head full of dreams” that came true.

Kisah Annuura dan Faez ini menunjukkan usaha untuk orang tersayang itu sememangnya bagaikan kata-kata nak seribu daya, tak nak seribu dalih. Apa yang Faez usahakan jadi kenyataan dan ia telah pun menggembirakan Annuura. InsyaAllah pasangan ini merancang untuk bernikah pada tahun depan.

Thank you Annuura dan Faez kerana sudi berkongsi kisah dengan Vocket!


Ini Kisah Di Sebalik Tarian Kematian Di Ghana Yang Kini Tular Sebagai ‘Meme’

Tipulah jika anda tidak pernah lihat meme 6 lelaki berkulit hitam dan bergaya rapi serta mereka membawa keranda sambil menari. Meme ini cukup terkenal di media sosial kerana kelihatan kelakar dan menghiburkan.

Sebenarnya, 6 lelaki berkulit hitam itu merupakan penari untuk The Dancing Coffin dimana mereka dibayar untuk menari ketika berlakunya kematian di Ghana. Majoriti penduduk di Ghana, Afrika Barat beragama Kristian.

Benjamin Aidoo merupakan pengasas untuk tarian kematian di Ghana ini sejak 10 tahun yang lalu. Menurutnya, konsep tarian yang dilakukan ini adalah untuk menghiburkan pihak keluarga yang ditinggalkan agar tidak meratapi kematian.

A post shared by Dylane Nguina (@didikongstyle)

Untuk pengetahuan anda, tarian kematian ini bukanlah satu tradisi atau adat satu ketika dahulu tetapi ianya trend yang direka untuk menghilangkan ketakutan dan kesedihan masyarakat sepanjang pemakaman dilaksanakan.

Dari satu trend, kini The Dancing Coffin ini menjadi tradisi buat masyarakat di Ghana. Malah, Benjamin Aidoo memiliki pekerja dalam 100 orang untuk menari The Dancing Coffin secara profesional.

Difahamkan, pakaian yang digunakan tidak hanya berwarna hitam tetapi terdapat juga warna hijau dan putih. Setiap warna pada pakaian yang digunakan oleh penari tampil dengan harga berbeza.

Setiap tempat memiliki budaya yang tersendiri dan mungkin bagi kita ia hanyalah meme tetapi bagi mereka di Ghana ia adalah satu tradisi untuk pengebumian.

Sementara itu, anda mungkin berminat untuk ketahui beberapa kisah tentang meme yang tular di seluruh dunia pada pautan di bawah ini.

Kenali Kucing Di Sebalik ‘Meme’ Yang Tular Di Seluruh Dunia Ini

Lelaki Di Sebalik ‘Meme’ Popular Ini Meninggal Dunia, Rupanya Seorang Artis Komik Terkenal

Suspek Pukul Pengawal Keselamatan Pula Jadi Bahan ‘Meme’ Netizen


Ini Kisah Guru Paling Kaya Di Dunia. Anda Akan Rugi Besar Jika Tidak Ambil Tahu. Serius!

Ini kisah benar seorang bekas cikgu bernama cikgu JM.

1. Kisahnya bermula pada tahun 1995 apabila cikgu JM ke USA untuk mulakan perniagaan penterjemahan.

2. Cikgu JM ni mula mengenali Internet di sana dan berasa frust apabila tiada satu maklumat pun mengenai negaranya ada di Internet apabila membuat carian.

3. Pada ketika itu, negaranya sedang pesat mengeksport barangan ke seluruh dunia.

4. Maka, cikgu JM pun kembali ke negaranya dan membuka laman web bagi direktori perniagaan. Tapi usahanya tidak menjadi.

5. Empat tahun kemudian, cikgu JM membina satu lagi laman web baru.

6. Kali ini cikgu JM mengajak 17 orang lagi kawan-kawannya untuk melaksanakan projek ini.

7. Projeknya berkonsepkan marketplace, iaitu para pengeksport barang dari negaranya akan upload gambar dan info barangan perniagaan mereka di laman web cikgu JM.

8. Kemudian, cikgu JM dan teamnya akan menarik perhatian pembeli dari luar negara untuk berdagang di laman web itu.

9. Ianya seperti shopping mall secara online. Projek ini bermula pada tahun 1999.

10. Menjelang hujung tahun 1999, Syarikat Goldman Sachs dan Softbank melabur dana sebanyak RM 80 juta ke dalam projek cikgu JM.

11. Empat belas tahun kemudian iaitu pada tahun 2013, cikgu JM meletak jawatan sebagai CEO dan menjadi Pengerusi syarikat.

12. Kini, syarikat cikgu JM akan disenaraikan ke Bursa Saham New York dengan nilaian RM 500,000,000,000 (500 billion tuu)!!

13. Dengan jumlah saham yang dimiliki dalam syarikatnya sebanyak 8.9%, nilai kekayaan cikgu JM kini dianggarkan bernilai RM 46,000,000,000!

14. Cikgu JM menulis surat kepada staf syarikatnya (yang disiarkan oleh Wall Street Journal),

“Kita amat tahu yang kita belum lagi berjaya disebabkan strategi perniagaan yang hebat, atau sebab perlaksanaan kerja yang sempurna,

Tetapi selama 15 tahun kita kekalkan misi “untuk memudahkan perniagaan di seluruh dunia”, kerana kita mementingkan nilai mengutamakan pelanggan, kerana kita tekad pada keyakinan masa hadapan dan kita sentiasa bertekad yang orang biasa boleh lakukan perkara luar biasa”.

16. Cikgu JM ialah Jack Ma dari negara China yang membangunkan kumpulan syarikat AliBaba.com.

Ini bukan sebarang hikayat AliBaba, ini kisah benar Alibaba terkaya di dunia!

Diterjemahkan dan disusun semula ke Bahasa Melayu oleh The Vocket.


Kami Senaraikan 5 Iklan April Fool Paling Kreatif Pada Tahun Ini

Setiap kali 1 April, pastinya ada sahaja jenaka April Fool yang dibuat. Bukan sahaja tertakluk kepada prank tanpa tujuan, malah pelbagai syarikat antara yang turut serta merancakkan sambutan ini.

Ideanya mudah, membuatkan orang ramai terhibur sekaligus membuatkan orang ramai sentiasa ingat akan ‘teknik marketing’ mereka ini. Nak tahu apa idea-idea terbaru daripada syarikat-syarikat yang dibuat oleh Google, IKEA dan Emirates? Berikut merupakan 5 senarai iklan april fool yang paling kreatif pada tahun ini.

IKEA sememangnya sudah cukup sinonim dengan penjualan perabut yang moden dan minimalis. Menawarkan perabut dengan citarasa scandinavian sekaligus berjaya membuatkan IKEA terkenal di mata dunia.

Tidak dilupakan juga syarikat ini memang cukup pakar membuatkan orang ramai yang pada mulanya ‘saja mahu tengok-tengok’ barangan di IKEA akhirnya ‘terbeli’ barangan keluaran mereka.

Melalui iklan April Fool pada tahun ini, IKEA telah mengumumkan mereka bakal memperkenalkan FLIKEA. Sebuah kapal terbang khas daripada syarikat IKEA.

Namun apa yang membuatkan kami terhibur adalah komen daripada para netizen di Facebook Page IKEA sendiri. Ada yang bertanyakan ‘Apakah tempat duduk di dalam kapal terbang harus dipasang sendiri dan adakah allen key akan disediakan seperti barangan IKEA yang lain’. Kami harap beliau betul-betul dalam mood sarkastik.

Motorola dan Lenovo antara yang aktif mengeluarkan smartphone dengan pelbagai pilihan modular sebelum ini. Bermula dengan modular dengan kamera yang canggih sehinggalah kepada modular dengan sokongan speaker.

Pada tahun ini, laman rasmi Moto Malaysia turut berkongsi sebuah lagi modular hasil ciptaan kreatif mereka sempena April Fool. Modular yang diperkenalkan adalah mod dengan fungsi pisau cukur. Sejujurnya, sesiapa yang mula memeberikan idea ini memang wajar diberikan pujian kerana ianya memang kreatif sungguh meskipun sekadar mock up.

Teknik iklan Emirates sempena April Fool ini memang lain macam betul. Emirates telah mengumumkan mereka bakal memperkenalkan kapal terbang 3 tingkat. Tidak cukup dengan itu, kapal terbang ‘khayalan’ mereka bakal turut tersedia dengan meja snooker serta kolam renang. Boleh tahan juga ya imaginasi tim Emirates ni.

Menggunakan rekabentuk daripada Nvidia GeForce GTX 1080, Nvidia pada tahun ini telah mengumumkan Nvidia GeForce GTX G-Assist. Dengan kebolehan untuk menyesuaikan dengan lebih 10,800 game, G-Assist dikatakan mampu menyelesaikan masalah anda disaat anda terpaksa meninggalkan PC buat sementara waktu.

Kebolehan untuk bermain untuk anda atau AFK antara yang membuatkan G-Assist tampil unik. Dalam erti kata lain, anda boleh ke tandas seketika manakala G-Assist akan menyambung bermain bagi pihak anda.

Meskipun idea yang digunakan ini agak familiar dan pernah digunakan sebelum ini, Google Pac-Maps nampaknya masih berjaya membuatkan orang ramai terhibur. Menggabungkan Google Maps serta game retro kesukaan ramai iaitu Pac-Man, Google Pac-Maps antara yang diseneraikan sebagai gimik paling popular pada tahun ini.

Anda boleh layari ke Google Maps seterusnya tekan pada butang insert coin. Anda akan dibawa ke sebuah tempat di dalam dunia Pac-Man sekaligus mengembalikan feel bermain game retro ini.

Sudahkah anda mencubanya? Jika belum kami sarankan anda relax seketika dan cuma Google Pac-Maps ini. Google Pac-Maps ini turut ditawarkan buat pengguna Desktop, Android dan iOS. Enjoy!

Harus diingat teknik marketing seperti ini adalah non shariah compliance memandangkan ianya mengandungi unsur prank. Jika anda mempunyai bisnes atau syarikat, kami harap anda belajar sesuatu dalam menyediakan iklan yang berjaya menarik perhatian orang ramai serta dalam masa yang sama menepati shariah dan kreatif.


Ini Kisah Kad Touch & Go Yang Mencuit Hati Kami. LOL!

Kad touch & go dan tol itu bak isi dan kuku, umpama aur dan tebing, tak dapat dipisahkan lagi.

Kali ini kami ingin kongsikan satu kisah lucu.

Semasa raya tempoh hari,
aku ada terbaca 1 artikel yang mengisahkan..

” Seorang lelaki Melayu terperangkap di laluan Touch N Go.
tak cukup baki Kad T n G.

Kemudian, keluar seorang lelaki India di belakang,
tolong tap-kan kad T n G kepunyaan beliau.

Inilah perpaduan 1 Malaysia!
Hidup dalam keadaan harmoni dan aman damai..”

Malam ni, kes yang sama terjadi di laluan aku.
Cuma terbalik sikit.

Kereta belakang = Lelaki Melayu ( aku ler )
Kereta depan yang tak cukup baki TnG = India.

Aku keluar pi tap kad Touch N Go aku kat dia.
Maka dengan best-nya dia angkat tangan,
then keluar jalan terus.

What happen to me ?
Tak boleh keluar – bukan sebab baki tak cukup.

Tapi kad Touch N Go tu cuma
boleh tap 1 kali sahaja.

Kalau kita tap untuk orang depan = kita tak dapat access untuk
diri sendiri ( sebab dah dipakai untuk orang depan )

1 – RM1.60 yuran satu pelajaran hari ini.
2- Never tap your T n G card for front car.
3- Sometime people just make up story in facebook.
You gonna test it on your real life

4- Tak sure samada aku ini,
seorang yang bengap pergi test cuba artikel itu betui atau tidak ,
atau
Aku ini seorang yang mengambil teladan dari cerita baik baik aja.


Ini Kisah Kehebatan Askar Melayu Ketika Jalani Latihan Dalam Suhu -30°C

Ramai yang meminta saya berkongsi mengenai kisah tentera kita atau lebih tepat lagi Askar Melayu yang sememangnya tahan dengan suhu sejuk dan salji. Oleh kerana ramai minta saya bercerita kejadian-kejadian yang pernah saya alami, baiklah saya akan bercerita sedikit setakat yang saya boleh cerita.

Pada tahun 1995, saya masuk latihan pegawai kadet di Maktab Tentera Diraja. Setelah 6 bulan, satu pemilihan dibuat untuk memilih antara kadet yang terbaik untuk dihantar sambung ke luar negara. Saya terpilih seorang diri ke Officer Cadets School of New Zealand selama 18 bulan di kem Waiouru, New Zealand.

Pada tahun 1996, saya sedang menjalani latihan perang dalam keadaan amat sejuk kerana ribut salji dan suhu turun sehingga -30 celsius. Sejuknya teramat sehingga baju, seluar dan tali kasut pun beku, serta ramai jurulatih dan kadet dari New Zealand sendiri kena frost bite dan tidak sedar diri disebabkan hypothermia. Saya ini bertahan sekuatnya sahaja. Latihan kami terpaksa dibatalkan dan kami semua diselamatkan segera oleh pihak kem Waiouru berikutan terlalu sejuk!

Dalam pada masa yang sama, ada satu latihan tentera 5 negara sedang berjalan iaitu Exercise SUMAN WARRIOR di kaki Gunung Ruapehu tidak jauh dari kem kami. SUMAN itu ialah gabungan Singapore, United Kingdom, Malaysia, Australia, dan New Zealand. Tentera kita diwakili oleh 1 kompeni iaitu seramai 100 orang dari Batalion ke-4 Rejimen Askar Melayu DiRaja (4 RAMD).

Ketika suhu jatuh ke -30 celsius bawah paras beku, kami di kem Waiouru mula dengar siren ambulan berulang-alik keluar masuk dari hospital kem ke kawasan latihan. Ambulan-ambulan itu berulang-alik sampai 2 hari! Jadi semua tertanya-tanya, apa sudah terjadi? Rupanya ramai tentera yang dalam latihan itu kena hypothermia dan jatuh sakit. Kalau tidak silap saya, berikut merupakan laporan askar yang jatuh sakit dan dimasukkan ke hospital.

Dilaporkan seramai 15-20 orang askar New Zealand, 10-15 orang askar Bristih, 20-30 orang askar Australia, 50-60 askar Singapura dimasukkan ke hospital dan semuanya disebabkan terkena serangan hyperthermia. Ajaibnya cuma seorang askar Malaysia dimasukkan ke hospital dan itupun bukan disebabkan hyperthermia.

Pelik kan? Ya, tidak ada askar kita masuk hospital disebabkan kesejukan tapi sebab tergeliat kaki. Maka kecohlah seluruh kem Waiouru itu, berikutan masing-masing ingin tahu apa yang berlaku sebenarnya. Jadi keesokkan harinya, sekolah pegawai kadet buat lawatan ke kawasan latihan Exercise Suman Warrior itu.

Sampai sahaja di kawasan latihan di kaki gunung itu, keadaan amat sejuk, bersalji tebal, mendung, gelap dengan angin kuat. Kami pergi ke setiap tempat askar-askar itu berkhemah. Berikut merupakan aktiviti yang dibuat setiap askar dari negara yang terlibat.

Berdasarkan pemerhatian, kebanyakan mereka sedang baring kesejukan dalam sleeping beg begitu juga dengan askar British, Australia dan Singapura. Ironinya, askar Malaysia nampaknya tidak berbuat perkara yang sama sebaliknya mereka sedang berseronok bermain takraw, minum kopi panas, goreng cucur dan main salji. Tidak ada seorang pun dalam khemah! Mungkin sebab sejuk sangat sampai tidak reti nak duduk diam!

Ya Allah bangganya saya waktu itu melihat tentera kita. Rupanya yang seorang askar masuk hospital berikutan tergeliat kaki itu sebab terjatuh lubang waktu main takraw! Saya bukan mahu malukan negara-negara lain, tapi nak cerita kekuatan jiwa kita sendiri.

Pengajaran di sini adalah agar anak-anak bangsa kita tahu, bahawa dalam darah daging keturunan kita, terdapat sejarah yang mengatakan kita adalah satu bangsa yang tahan lasak, berjiwa kental, boleh hidup di mana pun di dunia! Kita tidak lemah dan bodoh, tapi kita yang diperbodohkan beratus tahun oleh penjajah yg asyik kata kita lemah, kita malas, kita bodoh. Bangunlah dan sedarlah!


Ini Kisah Mat Terre Dari Kaca Mata Saya

Mat Terre, budak kampung Dendang, 12 batu dari Kota Bharu. Selalu lihat masa saya pergi jumpa Mak Saudara puluhan tahun dahulu. Masa itu Mat masih kecil. Suka berkecek (bercakap) itu dan ini. Masa kecil, deman panas. Itu Mak Saudara saya beritahu

10 tahun lepas, 2007, saya lihat di Kedai Nasi Che Hashim Kedai Ketereh. Masa itu Mat Terre duduk meja sebelah. Dia guna telefon. Bercakap juta-juta. Projek sana sini.

Isteri Cikpuan Ruzita Jaafar, tenung lama. Sebab Mat Terre cakap kuat berdegar-degar. Projek puluh dan ratusan juta.

Habis makan, Mat Terre datang ke meja saya dan kata, “Abe Lan. Minta pitih sepuluh rial mahu bayar nasi”. Sambil hulur, hati kecil saya berkata, Mat telah ada “telefon”.

Mat Terre akan bercakap dengan sesiapa sahaja. Telefon beliau “masuk air” tidak berfungsi. Samada tiada kredit atau rosak, saya tidak tahu.

Dari berlegar dalam kedai Ketereh Mat Terre masuk wilayah Kota Bharu. KB Mall lebih tepat. Usik promoter dan anak gadis yang bekerja di situ. Setiap kali jumpa mesti kena hulur RM10.

Mat Terre mula “kenal” YB KJ. Saban masa dia akan telefon YB KJ. Mat Terre telah jadi “Ketua Pemuda UMNO Bahagian Bukit Bintang”.

Mat Terre mula ikut Dato’ Rosmadi, pemimpin UMNO Kota Bharu dan Pengurus TRW sekarang. Dato’Rosmadi, orang baik selalu belanja dan beri duit pada Mat Teree.

Luas pergaulan. Naik bas percuma ke KL. Lepak di PWTC. Kehidupan Mat Terre segalanya percuma.

Apa jua majlis rasmi dalam bahagian, ramai “dayang-dayang” akan jaga Mat Terre. Bimbang dia serbu kerusi depan duduk sebelah Tan Seri Annuar Musa.

Mat suka kait diri dengan orang politik. Abam Azam Ketereh, Dato’ Rosmadi, YB KJ, Dato’ Hishamuddin. Tapi, Mat Terre sangat takut pada perkataan “POLIS MAHU TANGKAP”

Dato’ Zaharin Mohd Yasin, sang kelembai pengulas politik mahsyor Malaysia kenal Mat Terre. Model terkenal cucu Tan Sri Nik Ahmad Kamil bangsawan Kelantan, Nik Nafisah Marini Kamil pernah posting gambar Mat Terre.

Mat Terre telah lepasi satu daerah. OKU. Petah bercakap guna telefon “masuk air’. Di mana-mana orang suka ambil video Mat Terre kupas isu.

Sehinggalah berjumpa titik temu. Saat penentu.

Mat Terre diperguna untuk tujuan “menyumpah” DYTM TMJ. Lelaki berbaju belang, pakai kacamata. Siapa? Mat Terre tak kenal. Beliau diambil sebagai “duta menjahanam keroh” lagi hubungan Bangsa Johor dengan Ore Klate.

Mat Terre ditahan reman. Ada report dari Johor. Polis bawa ke Johor. Mat Terre terkenal serata Malaysia. Budak OKU akan dihadap ke Mahkamah, sabitan kes Menghina TMJ dalam video yang di-posting ke media sosial FB.

Bergeger seantero Malaya. 6 hari Mat dalam lokap Kota Bharu dan Johor Bahru. Polis jalankan kerja. Ini kes bagi polis. Ini aniya bagi mereka yang kenal Mat Terre.

Malam tadi Mat Terre dibawa menghadap ke Istana. Katanya makan malam bersama TMJ. Doakan ada penyudah baik pada hubungan Bangsa Johor dan Ore Klate.

Allah takdirkan sebaik cara. Mohd Zul Apis dari Kampung Dendang, Ketereh. Lebih dikenali sebagai Mat Terre telah berjaya masuk ke Istana dan makan malam bersama TMJ. Mat Terre telah sampai tahap “Menteri dan pembesar”.

Allah angkat darjat Mat. Mat Terre pulang ke Kelantan naik kereta JRH 1.


Ini Kisah Mohd Nasarudin, Rakyat Malaysia Pertama Yang Memenangi Anugerah Nobel Keamanan

Tidak pernah sedetik terlintas di hati Mohd Nasarudin Mohd Yusof untuk mendapat penghargaan orang ramai sewaktu dia mengambil keputusan untuk menerima tawaran daripada Pertubuhan bagi Pencegahan Senjata Kimia (OPCW) yang terletak di The Hague, Belanda.

Namun, memikirkan peluang hanya akan datang sekali seumur hidup, maka dia nekad untuk melakukan penghijrahan ke Belanda lewat tiga tahun lalu. Siapa sangka, hasil usahasama dia dan pasukan di OPCW telah mendapat pengiktirafan sekaligus memenangi Anugerah Nobel Keamanan 2013. Dan kejayaan itu menjadi amat bermakna kerana dia telah turut mengharumkan nama negara di persada dunia dengan kibaran megah Jaguh Gemilang.

Pesara Angkatan Tentera Malaysia yang berusia 52 tahun ini tidak pernah menjangka akan berpeluang untuk membanggakan rakyat Malaysia dengan Anugerah Nobel Keamanan 2013 yang diterima untuk kerja-kerjanya bersama OPCW. Organisasi tersebut telah memenangi anugerah itu di atas usaha gigih untuk menghapuskan senjata kimia serta penggunaannya di seluruh dunia, seperti yang dipetik melalui laman rasmi Anugerah Nobel itu.

“Apabila anda bekerja di luar negara, tidak kira betapa kecil tugas anda, anda sebenarnya membawa bendera negara,” kata Nasarudin.

Tambahan lagi, beliau juga berharap agar kemenangan pasukannya mampu memberi suntikan motivasi kepada anak muda Malaysia untuk mencapai impian negara memenangi hadiah Nobel dalam kemajuan budaya dan juga saintifik.

“Saya tidak memenangi hadiah Nobel untuk pencapaian individu. Saya menerimanya bersama organisasi, untuk kerja-kerja keseluruhan pasukan,” tegas pakar munisi dan senjata kimia ini.

Hadiah Nobel Keamanan yang dimenangi OPCW termasuklah pingat, diploma dan juga hadiah wang tunai bernilai kira-kira 900,000 euro (RM 3.77 juta).

Kejayaan Nasarudin ini turut mendapat perhatian Yang Berhormat Perdana Menteri melalui ucapannya di laman rasmi Twitternya.

Menceritakan pengalamannya sepanjang di Belanda, masyarakat pelbagai budaya di Malaysia memudahkan Nasarudin membiasakan diri dengan budaya yang berbeza dari Belanda. Menurut Leftenan-Kolonel bersara ini, beliau juga turut mendapat bantuan daripada rakyat Malaysia yang menetap di The Hague, termasuklah rakan sekerja dari Malaysia yang telah memegang taraf Penduduk Tetap di Britain.

Tambah Nasarudin lagi, pengalamannya di Belanda telah membuatkan dirinya lebih menghargai negara tercinta. Namun begitu, dia turut menasihati agar setiap orang yang berpeluang ke luar negara sama ada untuk bertugas atau melanjutkan pelajaran perlu menyambut peluang tersebut. Ini kerana baginya peluang yang baik hanya datang sekali seumur hidup dan pengalaman tersebut akan menjadi sesuatu yang berharga di dalam kehidupan.

Buat sementara ini, Nasarudin akan meneruskan usahanya membanggakan Malaysia di atas kerja-kerjanya di Belanda. Dia menyimpulkan bahawa dia tidak boleh kembali ke Malaysia buat masa ini kerana tiadanya bidang pengkhususan yang sesuai dengan kelayakannya. Namun, dia percaya akan dapat terus menyumbang kepada negara sekiranya berada di The Hague walaupun dia amat merindui suasana di negara tercinta.

Semoga kisah kejayaan Mohd Nasarudin Mohd Yusof ini dapat memberi inspirasi kepada rakyat Malaysia di luar sana. Harapan kami, akan lebih ramai lagi pemenang anugerah Nobel yang berstatus warganegara Malaysia pada masa akan datang. Jom, kita banggakan bangsa dan negara!


Ini Kisah Suami Beristerikan Si Jelita. Anda Pasti Berfikir Panjang Selepas Membaca Kisah Ini

Kisah ini kami terima daripada seorang sahabat, semoga kisah ini menjadi satu pedoman kepada bakal suami di luar sana.

Whatsapp dengan kawan lama. Lama tak tanya khabar. Malas sikit nak tegur dia ni sebab dia super kacak. Anti orang kacak ke apa aku ni. Hee

Member: “Dah kahwin. Dua tahun dah. Kau?”

Aku: “Aku masih membongak membujang. Koh koh koh.”

Member: “Nikah-nikahlah. Sian anak kau nanti, kau dah tua nak KO dia baru darjah satu. Kurang kasih sayang bapak nanti.”

Member: “Bergantung pada siapa yang kau pilihlah.”

Member: “Kau kenal aku. Kau tahu aku macam mana. Orang kata aku playboy. Orang kata aku kasanova sebab rupa aku ni. Ya lah. Aku cerewet. Nak kenal perempuan yang lawa-lawa je. Model tak model, janji dahi licin. Ramai dah aku kenal. And, orang rumah aku pun alhamdulillah cun melecun.

Memang best dapat perempuan cun. Bila bawa keluar dating, banyak mata yang melihat. Bangga. Sampai ada yang snap gambar. Ramai puji aku bertuah dapat bini lawa. Orang kata nanti anak-anak semua comel-comel sebab mak bapak dah ada rupa.

Tapi, mereka tak tahu, tiap bulan aku habis berapa hanya untuk kekalkan kecantikan bini aku tu. Beribu. Dari alat make-up, supplements, skincare dari hujung rambut sampai hujung kaki, pakaian yang up-to-date, vogue dan fashionista bagai semua tu. Bayangkan kalau gaji aku cuma RM2k ke bawah? Teruk jugaklah.
High maintenance. Macam jaga kereta tapi kereta pun tak macam ni.

Jadi, aku cadangkan kau pilih yang solehahlah kalau boleh.”

Aku: “Kenapa? Sebab aku tak gaji besar macam kau ke, so aku tak boleh afford?”

Member: “Bukan sebab kemampuan gaji. Tu memang satu faktor gak. Tapi, yang lebih susah untuk diatasi adalah sikap dan perangai.
Bro, kau kenal aku takdelah alim. Agama so-so je lah. Kau tahu, betapa sukarnya nak suruh isteri sendiri berhenti atau kurangkan post gambar-gambar sendiri di instagram dan facebook? Orang lawa ni dia memang suka expose diri. Aku dah cuba slow-talk tapi mungkin makan masa lama lagilah. Sebab manusia suka dipuji. Aku pun suka bila orang duk puji-puji bini aku cantik. Memang aku tahu dayus macam tu, tapi susahlah nak buang sikap sendiri.

Bini aku pun ada perangainya sendiri. Kadang melawan. Kadang tinggi suara. Kadang marah merajuk melampau-lampau. Kadang-kadang, dia melebihkan penjagaan dirinya melebihi menjaga suami sendiri. Upgrade kecantikan saja tahu. Upgrade skill memasak ke menjahit ke, tak berapa suka. Nanti tangan jadi kasarlah apa lah.
Susah sebab aku kurang ilmu agama, nak didik orang ke arah agama. Baru sekarang aku faham. Dulu, aku ingat, kerja didik isteri ni mudah saja. Perlu tegas saja, perlu tengking saja, ugut nak nikah lagi satu ke. Tapi, meleset beb.

Aku nakkan kecantikan, aku dapat. Tapi, ketenangan dalam hati tu susah sikitlah. Nak tenang macam mana asyik nak cemburu buta je bila lelaki lain usyar bini sendiri.
Nak suruh dia tutup aurat lengan dan kaki pun masih tak berjaya. Apatah lagi nak suruh labuhkan tudung. Bukan mudah rupanya nak didik tutup aurat.”
Aku: “Hmmm..”

Member: “So, kesimpulannya, kau fokus pada yang solehah. Buat apa untung kat dunia macam aku, tapi rugi banyak di akhirat. Cari yang menguntungkan kau dunia dan akhirat.
Fikir dalam-dalam. Sekarang, aku gigih timba ilmu balik. Baca sendiri buku-buku agama. Sebab nak didik isteri. Kau jadikan cerita aku sebagai iktibar. Bukan mudah hidup berkeluarga. Banyak till neraka dari till jannah bila salah cara.”

Diterbitkan di TheVocket dengan keizinan
Cerita Oleh: Muhammad Rusydi


Ini Kisah Tiga Sahabat Dari Kelantan Ke Mekah Dengan Motosikal Yang Mencuri Perhatian Ramai

Tular berkenaan 3 orang lelaki dari Kelantan merancang ke Tanah Suci Mekah dengan cuma menunggang motosikal kapcai. Berita ini bukan hanya meniti di bibir-bibir orang kita sahaja, bahkan turut mendapat perhatian dada-dada akhbar negara jiran. Sangat mencuri tumpuan.

Perjalanan mereka bermula 3 November 2018 dari Masjid Muhammadi, Kota Bharu. Setelah dirasmikan oleh Exco Belia dan Sukan Negeri Kelantan, mereka bertolak ke Thailand diiringi konvoi rakan bikers sejauh 600 kilometer.

Dengan hanya menunggang motosikal jenis Yamaha 135LC, mereka merentasi 6 buah negara seperti Thailand, Myanmar, India, Pakistan, Iran dan Emiriah Arab Bersatu (UAE) sebelum tiba di Arab Saudi. Kira-kira 8 buah negara semuanya dengan jarak sejauh 14,000 kilometer lebih. Bayangkan betapa jauh perjalanan mereka. Mereka membuat jangkaan memakan masa selama 60 hari.

Namun rintangan sentiasa ada walaupun rancangan sudah diperkemas. Bak kata pak imam ketika kuliah maghrib, “Kita merancang, Allah juga merancang. Dan semestinya perancangan Tuhanlah yang terbaik.” Ada sesetengah kawasan yang mereka lalui tersangatlah teruk sehingga mengganggu perjalanan.

“Bayangkan jalan raya sepanjang 40 kilometer, kami terpaksa redah selama 8 jam. Fuh!” ujar salah seorang daripada mereka ketika kami makan bersama.

Mereka juga tersadai di sempadan Dubai selama 2 minggu bagi menunggu keputusan visa untuk membolehkan menunggang masuk ke Arab Saudi. Kalau tidak memang kena patah balik ke Malaysia dan masuk melalui kapal terbanglah jawabnya. Begitulah yang dilalui oleh kebanyakan konvoi sebelum ini.

Akhirnya pada hari ke-80, mereka berjaya sampai ke Bumi Madinah. Terus ke Masjid Quba untuk tunaikan solat dan makan untuk menghilangkan rasa lapar. Selesai saja, mereka langsung ke Masjid Nabawi. Seterusnya check-in di hotel yang berdekatan untuk merehatkan diri.

“Macam mana abang boleh terfikir nak datang ke mari dengan motosikal?” soal saya.

“Asalnya kami duk main ajak-ajak ayam sahaja. Lama-kelamaan semua pakat bersungguh-sungguh nak buat. Jadi kita rancanglah, setahun juga ambil masa. Kita memang dah main motor di Kelantan. Terdetik dalam hati nak datang ke Mekah ini dengan apa yang kita minat, hobi kita,” jawab Abe Li sambil meneguk teh adunan orang Yaman.

Mereka ada cerita betapa banyaknya cabaran dan dugaan sepanjang 80 hari perjalanan. Motor rosak, terbalik, eksiden. Kena redah ribut pasir di padang sahara. Sampaikan pernah sekali mereka terpaksa tidur dalam balai polis ketika di Pakistan.

“Namun syukur, Allah tolong kami. Saat tengah susah, ada masyarakat sekitar yang datang hulurkan bantuan. Hulurkan lampu spotlight masa nak baiki motosikal di malam hari. Ada yang jemput ke rumah untuk tidur rehatkan badan. Ada yang hulurkan air dan makanan untuk dimakan. Padahal berlainan agama, bahasa pertuturan dan budaya,” sambung Abe Mat di hujung meja sana.

“Pernah sekali masa dah masuk Arab Saudi, motosikal kami rosak di tepi jalan. Tengah nak baiki, terdetiklah dalam hati yang hari ini tidak makan apa lagi. Minum kopi Radix sahaja awal pagi.

Tiba-tiba datang sebuah kereta parkir sebelah kami. Keluar seorang Arab bersama karpet. Dihamparnya di tanah, disusunnya beberapa bantal dan meja. Dikeluarkannya seteko teh dan kopi Arab bersama kurma. Lalu pak Arab itu ajak kami makan sekali. Allahu Akbar, betul-betul Tuhan dengar rintihan kita…”

Belum sempat Abe Li habiskan ceritanya, Abe Lani segera menyampuk dengan mimik muka, “Rupanya pak Arab itu bergaduh dengan bini. Hihihi.”Kami semua ketawa. Syukurlah Tuhan mudahkan semuanya.

Abe Li menceritakan antara pengalaman menarik ketika di India, mereka baru sahaja sampai di stesen minyak usang di sebuah kampung. Masa parkir motosikal tidak ada orang namun tiba-tiba ramai rakyat mereka keluar dari kedai-kedai di sekitar, berlari menyerbu ke arah mereka bertiga.

Punyalah takut ingatkan ada rusuhan atau nak dipukulnya mereka bertiga, rupa-rupanya mereka teruja dengan kedatangan orang asing. Nasib baik tidak lari, kalau tidak memang tidak cukup tanah jawabnya. Sampaikan masa kita tengah jalan pun, mereka masih lagi duk kejar dari belakang.

“Penat tak?” tanya saya spontan. Masih tak dapat nak bayangkan 80 hari perjalanan. Kita yang naik kapal terbang 8 jam sahaja pun sudah sakit-sakit badan.

“Penat memang penat, cuma kita seronok buat. Dalam kepala nak sampai ke Mekah sahaja. Masa tengok papan tanda Madinah lagi 600 kilometer, lagilah kami bersemangat nak pulas minyak. Lagipun kita tidak bawa laju, dalam 90 sahaja. Malam hari kita tidur, rehat kena cukup. Siang sajalah kami pulun,” balas Abe Li ringkas.

Sudahlah perjalanan ambil masa 80 hari. Umur mereka bertiga juga membuatkan saya termenung sejenak. Abe Li umurnya 40 tahun. Abe Mat, 60 dan Abe Lani 64. Yang Abe Li itu saya fikir boleh lagi dengan kudrat orang mudanya namun Abe Mat dan Abe Lani itu umurnya sudah mencecah 60 tapi masih gagah perkasa lagi untuk melakukan perkara itu.

Namun walaupun merentas 7 buah negara, makanan yang paling sedap apabila ditanya adalah, nasi putih lauk ikan cicah budu. Masak sendiri dekat bilik, makan dekat bilik. Mereka memang bawa bekal tumis dan alat masak lain. Periuk nasi elektrik pun ada, disangkut di atas motor.

Pada hari ke-83 perjalanan, barulah mereka bertolak ke Mekah dengan menaiki teksi. Ramai yang ternanti-nanti macam mana rupa mereka menunggang dengan memakai ihram. Mesti jadi sangat “rare” nanti.

“Haa ikutkan hati, nak ke Mekah naik motosikal kerana hanya 400 kilometer sahaja lagi untuk sampai ke sana. Kami masih larat namun memikiran ihram, nanti tercabut susah jadinya, ” kata Abe Li setelah selesai membuat urusan pos motosikal ke Jeddah melalui lori.

Cekal betul mereka ini. Hampir 3 bulan lamanya merentas negara berbeza untuk sampai ke Mekah. Mungkin orang kata, “alah naik kapal terbang sajalah mudah”. Namun sebenarnya, Tuhan dah aturkan cantik perjalanan ini. Dan mereka telah membawa kelainan yang tersendiri.

“Habis tu nanti balik Malaysia naik motosikal juga ke?” tanya saya sebelum kami meninggalkan kedai.

“Eh tak dah. Balik dengan kapal terbanglah, nanti nak sampai rumah makan masa 80 hari lagi. Sebab itu page kami namanya GI MEKOH NGA MUTOR sahaja bukannya “Gi Balik Mekoh Nga Mutor”. Haha,” balas Abe Li sambil ketawa.

Teringat kata-kata Abe Lani yang akan saya pegang, “Pengalaman ini kita kena cari. Bukan ianya datang dengan sendiri.”


Ini Komen Luis Suarez Selepas Mencuba Hidangan Makanan Dari Malaysia

Pemain bola sepak terkenal yang mewakili Barcelona dan Uruguay, Luiz Suarez pada kali ini telah mencuba hidangan makanan dari Malaysia. Untuk pengetahuan anda, Luis Suarez telah dipilih dipilih oleh Kementerian Pelancongan dan Kebudayaan Malaysia sebagai duta pelancongan negara. Tonton video ini untuk mengetahui komen beliau mengenai makanan dari Malaysia. Jelas beliau cukup suka dengan makanan dari negara kita.


Ini Lagu Yang Menjadi Pilihan Jack Ma, Elon Musk Dan Mark Zuckerberg

Disebalik jadual yang padat menguruskan bisnes untuk terus kekal di carta Forbes, individu-individu technopreneur ini juga masing-masing mempunyai minat yang tersendiri dalam pemilihan lagu.

Menurut kajian, lagu-lagu yang disukai seseorang sedikit sebanyak turut menggambarkan jiwa dan emosi seseorang. Dalam pada itu, perbezaan IQ bukanlah sebab sesebuah lagu menjadi pilihan.

Berikut merupakan 3 pilihan lagu yang menjadi kegemaran Elon Musk, Jack Ma, dan Mark Zuckerberg

Elon Musk mungkin antara manusia yang mempunyai visi yang paling futristik ketika ini. Membangunkan Tesla, Solar City dan Space X antara yang boleh dikatakan highlight sepanjang karier beliau. Walaubagaimanapun, mungkin ramai yang tidak tahu Elon Musk turut mempunyai sisi klasik di dalam hidupnya.

Buktinya, lagu nyanyian Frank Sinatra bertajuk Fly Me To The Moon antara yang menjadi kegemaran beliau. Selain itu, Elon Musk turut menyukai lagu Santa Claus Is Coming To Town.

Seperti juga Elon Musk, Jack Ma turut meminati lagu Inggeris lama seperti Unchained Melody nyanyian Righteous Brothers. Namun apa yang menarik perhatian ramai baru-baru ini adalah Jack Ma telah memperagakan pakaian yang dipopularkan oleh Michael Jackson. Lebih menarik, beliau turut membawakan persembahan sebagai tribute kepada penyanyi kegemarannya.

Untuk pengetahun anda, ini bukanlah pertama kali Jack Ma bernyanyi atau menari di pentas besar. Beliau juga pernah menyanyikan lagu tema Lion King di sebuah stadium yang dikelilingi pekerjanya pada tahun 2014.

Berbeza dengan Elon Musk dan Jack Ma, selera muzik Mark Zuckerberg nampaknya lebih menjurus kepada pilihan ramai generasi-Y. Pilihan lagu yang menjadi pilihan beliau juga boleh dikatakan agak baru. Lagu artis yang menjadi pilihan CEO Facebook ini adalah Daft Punk, Lady Gaga dan juga Eminem.

Beliau juga sebelum ini pernah memuat naik tweet ‘had a dream I was king. I woke up, still king’ yang dikatakan menjadi lirik kegemarannya yang dipetik daripada lagu Bad Meets Evil.


‘Ini Lain Daripada Yang Lain’ – Video Ucapan Tahun Baharu Cina Perdana Menteri Raih Perhatian

Baru-baru ini video ucapan Tahun Baru cina oleh Perdana Menteri Datuk Seri Anwar Ibrahim yang dimuat naik oleh akaun Twitter @BernamaTV telah mencuri perhatian netizen.

Video berdurasi 1 minit 45 saat itu memaparkan seekor arnab berwarna putih menjadi ‘watak utama’ di mana ia bergerak di beberapa lokasi berbeza sehinggalah bertemu dengan Perdana Menteri di satu kawasan taman, lalu dipegang oleh beliau.

Perdana Menteri @anwaribrahim ucap Selamat Tahun Baharu Cina 🐰 pic.twitter.com/sh8NPP31VW

— BERNAMA TV 🇲🇾 (@BernamaTV) January 19, 2023

Menurut netizen, video ucapan pada tahun ini ada satu kelainan kerana Perdana Menteri turut serta ‘berlakon’ secara santai.

Orang ramai turut berpendapat jika dibandingkan tahun-tahun lalu (sebelum COVID-19), Perdana Menteri hanya duduk di hadapan kamera dan membaca teks ucapan sahaja.

Bagaiamanapun ada guna sebahagian netizen berpendapat video itu nampak seperti awal tahun 90an dan kurang menarik jika hendak dibandingkan video-video yang dihasilkan oleh syarikat-syarikat swasta.

Terbaik video ni..xpenah PM sebelum ni buat video mcm ni..#PMX👍🏽👏🏽 https://t.co/P6WH2MXbp3

— 🇲🇾Azafizal (@Azafizal1) January 20, 2023

Ni baru betul. Kalau dulu, ah ko berdiri depan camera pastu wish. Sampai kiamat la Itu jela idea ko https://t.co/PmdUJFnIHc

— kok tau? (@jusb2much) January 19, 2023

Lain dari yg lain ye ucapannya. Selalu buat pengumuman khas slmt thun baru cina yadadada. Tgu ucapan khas raya puasa dgn raya jugak. Harap buat video mcmni jgk ye DS 😍 https://t.co/QydqxEaJI7

Tahun depan tahu Naga ..P tasik chini pulak lerr https://t.co/2CeExpjpGA

— Yong W (@Awazawawa32) January 19, 2023

Tercekik arnab tu 😭 https://t.co/178BP9mknJ

Dalam pada itu netizen turut menegur cara Perdana Menteri memegang haiwan peliharaan yang comel itu nampak kurang selesa dan boleh menyebabkan arnab itu ‘tercekik’.

“Nanti tahun ‘Naga’ adakah Perdana Menteri akan pergi ke Tasik Chini untuk shooting dengan haiwan lagenda itu?” seloroh netizen.


Ini Langkah Pertama Sebelum Gadis Gaji Kecil Bergelar Jutawan Hartanah

Minggu lepas viral kisah seorang gadis yang mula dengan gaji RM1,600 dan kini berstatus jutawan hartanah apabila telah memiliki tiga aset hartanah bernilai lebih sejuta ringgit.

Saya percaya setiap kejayaan tidak akan dapat dicapai jika tiada langkah pertama ke arah itu. Disebabkan itu saya ambil keputusan untuk menemubual spesifik tentang langkah pertamanya.

Oh ya! Sebelum ini Syafieqah A’lya pernah berkongsi tip dalam artikel Atur Kewangan Tenat, Ini Panduan Buat Graduan Baru Bekerja.

Semasa di institut pengajian tinggi (IPT), Syafieqah pernah dikatakan orang paling gila dalam rumah oleh rakannya. Gila sebab berusaha cari wang sampingan untuk capai apa yang dicita-citakan tanpa mengabaikan pelajarannya.

“Bagaimana saya bermula adalah dengan cara mencari side income sejak belajar lagi,” Syafieqah buka bicara.

Syafieqah pernah menyertai Askar Wataniah. Ia jadi platform untuk meningkatkan disiplin dan kematangan dirinya disamping mendapat elaun. Tiap kali cuti semester pula, dia akan mencari kerja. Antaranya, kerja di Waterworld A Famosa, Melaka dan promoter di pusat beli-belah.

Selain itu, Syafieqah begitu berhati-hati dalam membelanjakan wangnya. Dia jadi ‘kedekut’ dengan diri sendiri. Tatkala rakan sebaya bergaya dengan pakaian dan telefon pintar terkini, Syafieqah berkira-kira apa yang lebih penting untuk didahulukan.

Di usia muda berstatus pelajar, Syafieqah telah mempunyai visi dan misi dalam aturan kewangannya. Dia mengagumkan saya. Lalu saya bertanya kepadanya bagaimana dia dapat kesedaran celik kewangan.

“Bagaimana saya mula dapat kesedaran adalah kerana ingin memenuhi hasrat Emak yang mahu tinggal di rumah landed. Di mana kami dari kecil tinggal di rumah flat dan terkini di rumah apartment.

Seperti yang kita ketahui, harga rumah semakin tinggi, dengan usia saya yang masih muda dan tidak tahu berapa gaji pertama waktu itu. Jadi saya nekad untuk penuhi hasrat Emak dengan melakukan sesuatu sebagai permulaan.”

Syafieqah bukan dari keluarga berada. Dia sambung belajar di universiti dengan pinjaman Mara. Tapi kedua-dua sebab itu bukan punca utama Syafieqah gila-gila berjimat dan buat kerja sampingan.

Punca sebenar ialah dia telah buat pinjaman Amanah Saham Bumiputra (ASB) bernilai RM50,000. Dia mempunyai komitmen bayaran bulanan tetap. Malah jika ada lebihan wang setiap bulan, dia akan simpan dalam akaun ASB juga.

“Saya menerima pinjaman MARA setiap bulan, syarat bank pada waktu itu adalah asal ada duit masuk setiap bulan secara tetap, dan saya yang tidak mempunyai apa-apa komitmen melayakkan loan saya boleh approved,” jelasnya selepas saya bertanya bagaimana pelajar boleh mohon pinjaman ASB.

Tujuan pinjaman ini ialah mendidik diri supaya belajar menyimpan sehingga jadi tabiat. Komitmen ASB itu jadi simpanan paksa buatnya. Tapi dia tidak mohon pinjaman tersebut secara buta-tuli atau ikutan sahaja.

Kehadiran mentor membuatkan perjalanan kewangan Syafieqah lebih teratur dan fokus terhadap apa yang dirancangnya. Rezeki Syafieqah, dia menemui seorang mentor yang baik dan tidak lokek dengan ilmu dan pengalaman.

Dengan keyakinan tinggi terhadap kata-kata nasihat dan kepercayaan terhadap mentor, Syafieqah tahan segala kehendak agar dapat hidup yang lebih selesa dan lebih baik kelak.

Langkah ini juga menunjukkan penting untuk anda ada seorang mentor yang boleh dipercayai untuk membimbing anda. Bagus ada rasa terinspirasi dengan kisah seseorang. Ia jadi lebih bagus apabila anda melakukannya dengan tujuan dan perancangan yang jelas.

Setelah mendengar kisah Syafieqah, saya mendapati pinjaman ASB (ASBF) jadi batu loncatan buatnya dalam perancangan memiliki hartanah memandangkan ASB boleh beri 1 jumlah besar selepas tempoh tertentu. Ternyata benar telahan saya itu, ia tidak dinafikan oleh Syafieqah.

“Betul itu, ASBF merupakan satu tools untuk melakukan simpanan paksa yang memaksa kita untuk menyimpan setiap bulan. Seperti kita ketahui, ASBF jika di skip bayarannya maka loan tersebut akan dijual dan memberi kesan pada CCRIS. Bank akan lihat karakter sebenar kita melalui CCRIS tersebut.

Ianya juga sama seperti kita membeli kereta baru, kalau sebelum ini kita tak boleh nak simpan RM500 setiap bulan. Susah katanya nak simpan. Tetapi bagaimana kita usahakan juga untuk bayar RM500 bulanan kereta tersebut dan jika tidak dibayar kita takut kereta tersebut kena tarik.

Konsep sama terpaksa bayar dan simpan lalu berjaya mencipta karakter menyimpan. Kita akan lebih hargai duit hasil penat lelah yang kita kumpul, maka kita jadi lebih bijak dan tahu apa yang perlu didahulukan terlebih dahulu.”

Walau bagaimanapun, Syafieqah tidak menyarankan pelajar buat ASBF melainkan mereka mempunyai pendapatan sampingan dari bisnes, kerja part time, lebihan wang dari pinjaman pelajaran atau lain-lain pendapatan.

Ini kerana setiap orang mempunyai situasi dan komitmen yang berbeza. Selari dengan itu, Syafieqah turut berpendapat lebih baik pelajar didedahkan betapa pentingnya mereka belajar dan melakar kewangan mereka. Justeru dapat memberi gambaran masa depan yang lebih jelas kepada mereka kelak.

Menurut Syafieqah pelajar mempunyai banyak masa tapi perlu pandai menguruskan masa itu dengan sebaik-baiknya agar dapat buat pelbagai aktiviti.

Pengurusan masa merupakan antara langkah pertama yang penting dalam hidup Syafieqah. Ia jadi kunci untuk mengimbangi antara kehidupan pelajar dan bekerja sampingan. Anda pasti terkejut apabila mengetahui prestasi Syafieqah dalam pelajaran.

“Saya seorang pelajar yang aktif berkurikulum/kelab, menjadi Exco Majlis Perwakilan Pelajar, aktif sukan bola tampar dan mendapat anugerah dekan setiap semester. Akhirnya, alhamdulillah saya berjaya mendapat Anugerah Naib Chancellor.

Jika dilihat masa saya yang pack dengan bermacam aktiviti, saya masih mencuri masa dengan bekerja part time pada hujung minggu, selepas kelas atau cuti semester,” ujar Syafieqah.

Bukan mudah nak jadi senang. Segala yang dimulakan oleh Syafieqah semasa zaman belajar dulu diteruskan lagi ke alam kerjaya. Dia masih hidup dengan bajet dan cita-cita memiliki kediaman di atas tanah.

Seminggu sebelum gaji, dia pernah hanya ada RM1.00 sahaja dalam akaun. Dia terpaksa menggunakan duit simpanan yang ada. Tetapi itu tidak jadi alasan untuk makan dan belanja sedap. Dia keluarkan duit cukup-cukup untuk makan minum sehingga tiba hari gaji.

“Cara saya lakukan adalah apabila dapat gaji;

Komitmen bulanan (RM) – Simpanan (RM) – Belanja makan minum (RM) – Minyak dan tol (RM) – duit poket ibu bapa (RM) = Duit baki (RM)

Lastly jika ada lebih, baru reward diri makan sedap atau shopping sehelai dua baju kerja.”

Sebab itu, penting ada simpanan bulanan agar boleh jadi back up di waktu-waktu yang tak terduga. Syafieqah menyarankan dalam akaun simpanan patut ada minima 3-6 bulan gaji yang diterima dan tetap teruskan simpanan tanpa berhenti jika sudah capai angka minima.

Berbalik kepada soalan tadi, bagaimana nak mulakan?

Pertama, kena pandai bahagikan masa, utilised masa dengan sebaiknya, kurangkan melepak.

Kedua, mula mencari tambahan simpanan secara tak langsung kita sedang mendidik diri untuk jadi lebih rajin, lebih menghargai masa dan wang serta tahu akan susahnya nak dapat duit tersebut.

Ketiga, tahu berapa amount simpanan yang perlu ada. Tapi bergantung pada situasi yang berbeza-berbeza. Ada orang boleh fokus 2-3 perkara yang dilakukan, ada orang tak boleh. Jadi, lakukan ikut kemampuan dan cabar diri untuk uji kemampuan diri sebenar.

“Saya selalu advise separate kan simpanan dan pelaburan. Tak boleh fokus terus pada pelaburan jika simpanan masih tidak kukuh. Bila nak invest mesti ada plan A or B, masih ada pilihan sebelum kita melakukan kesilapan.”

Hasil langkah pertama yang dilakukan oleh Syafieqah ini telah membolehkan dia memiliki rumah teres jenis superlink dan kereta mewah Subaru sewaktu berusia 24 tahun. Kisahnya itu telah jadi viral pada tahun lepas.

Fuh! Mantap! Berbaloi-baloi usaha Syafieqah selama ini. Dia bukan sahaja memiliki kediaman dan kenderaan idaman, dia telah berjaya menunaikan hasratnya buat kedua ibu bapanya di usia yang muda.

Sebelum mengakhiri temubual, Syafieqah mahu anda fahami ini:

“Di awal pekerjaan iaitu 3-5 tahun adalah untuk membina kewangan. Waktu ini perlu diletakkan matlamat jangka pendek yang boleh dicapai dengan ketepikan sekejap kehendak untuk capai sesuatu benda yang lebih baik.

Ikat perut tidak bererti anda tidak boleh makan tetapi kawal kewangan agar tidak bocor ke arah benda yang mensia-siakan. Ambil peluang di usia muda dan belum berkahwin untuk memaksimakan kemampuan kita untuk miliki beberapa aset sebelum umur 30 tahun.”

Terima kasih Syafieqah kerana sudi ditemubual untuk Vocket. Semoga terus sukses dan menginspirasikan orang ramai menyimpan, melabur dan memiliki hartanah sendiri.


5 Iklan Pilihan Vocket Sempena Tahun Baru Cina 2018

Sudah menjadi adat di negara kita apabila tibanya musim perayaan, setiap syarikat berlumba-lumba untuk mengeluarkan iklan yang terbaru. Pada tahun ini, trend iklan yang menjurus kepada perpaduan, gaya penyampaian yang catchy serta mempunyai nilai sentimental yang tinggi antara yang ditampilkan buat beberapa syarikat.

Tanpa melengahkan masa, berikut merupakan 5 iklan Tahun Baru Cina 2018 yang menjadi pilihan kami pada tahun ini.

Boleh tahan menarik bukan? Pilihan kami utama sudah pastinya iklan True Love True Wealth keluaran #YOUCANDUIT. Menggabungkan elemen kekeluargaan, usahawan serta gaya penceritaan yang menarik antara yang membuatkan iklan ini berada di kelasnya yang tersendiri.

Bagaimana pula dengan anda? Kongsikan bersama kami iklan Tahun Baru Cina yang menjadi pilihan anda pada tahun ini.


‘Ini Masalah Wanita’ – Ustazah Siti Afifah Selar Kenyataan UAI Isu Benarkan Doktor Lelaki Sambut Bayi

Sebelum ini, ‘pesanan’ Ustazah Siti Afifah Shahbudin yang melabel lelaki dayus apabila membenarkan doktor lelaki sambut anak mereka telah meraih perhatian ramai orang.

Bukan itu sahaja, Ustaz Azhar Idrus (UAI) turut memberikan pendapatnya akan hal itu dan ianya bukan dayus tetapi keadaan darurat untuk menyelamatkan dua nyawa iaitu ibu dan anak.

Susulan itu, Ustazah Siti Afifah telah kembali bersuara dan menyelar pendapat yang diberikan oleh UAI dalam satu video yang tular di TikTok.

Replying to @s_yqjs ini apa yg dia Kata UAI tak faham bab hukum

♬ original sound – MR H A F I Z E K – MR H A F I Z E K

Menurutnya, UAI tidak memahami hukum Allah SWT dan mempersoalkan diri UAI yang tidak pernah merasai pengalaman perit wanita ketika melahirkan anak serta menegaskan ianya adalah masalah wanita.

Ustazah Siti Afifah juga bertanya apa tindakan dan peranan yang akan diambil oleh UAI demi untuk mempertahankan maruah wanita yang didakwa tercalar kerana doktor lelaki sambut bayi.


Ini Mekanik Kereta Paling Jujur Pernah Kami Kenal. Lihat Untuk Mengenali Beliau

Seringkali pemilik kenderaan akan rungsing kalau kenderaan mereka rosak atau buat hal. Dengan lambakan kedai bengkel kereta di Lembah Klang ini, keberangkalian untuk di tipu oleh pemilik bengkel sangat tinggi. Mujur baru baru ini seorang pengguna Facebook, Kamaruddin Isah berkongsi tentang seorang mekanik yang paling jujur pernah beliau jumpa.

Screenshot di bawah memaparkan pengalaman Kamaruddin Isah tentang kejujuran seorang mekanik dikenali sebagai Muin yang mengusahakan bengkel membaiki kenderaan di depan Masjid al-Irsyad di USJ 1, Selangor.

Kami berjaya mendapatkan Alamat Bengkel Kereta saudara Muin yang beralamat di Jalan Persiaran Mewah, Subang Mewah USJ 1, 47610 Subang Jaya, Selangor.


Ini Memang Epik. Muzik Video Yang Paling Legend

Muzik video ‘badass’ yang berani bermain dengan elektrik.

Lihat sampai penghujung muzik video Cymatics ini. Semuanya real experiments.


Ini Menakjubkan Kerana Lelaki Ini Merentas Dunia Tanpa Perlu Bayar Tiket Kapal Terbang

Biasa kita dengar tentang geng backpackers yang mengembara sehelai sepinggang.

Hanya menggalas sebuah beg dan merentas pelbagai negara dengan pelbagai jenis pengangkutan awam.

Kini, ada seorang lelaki yang mahu mengembara ke seluruh dunia dengan kapal terbang.

Dia sudah berjaya terbang merentasi Eropah, Morocco dan Amerika Syarikat.

Apa yang istimewanya ialah dia tak perlu bayar tiket untuk terbang !

Bertrand Piccard membuat satu projek kapal terbang solar yang diberi nama Solar Impulse.

Solar Impulse mampu terbang siang dan malam kerana dikuasakan oleh bateri yang dicas oleh cahaya matahari.


‘Ini Mencuri Namanya’- Netizen Kecewa Lihat Segelintir Individu Ambil Kesempatan Terhadap Mydin Mart

Seperti ramai sedia maklum, beberapa lokasi di Malaysia telah dilanda bencana banjir yang sekaligus memberi kesan besar kepada orang ramai. Situasi yang berlaku turut mendesak orang ramai untuk memecah masuk pasar raya Mydin dalam mendapatkan barangan keperluan.

Tindakan yang tular tersebut turut mendapat perhatian Datuk Wira (Dr.) Haji Ameer Ali Mydin di mana memaklumkan beliau tidak menyokong tindakan tersebut namun menghalalkannya berikutan keadaan yang darurat.

Dalam pada itu, tular sebuah rakaman daripada netizen menerusi perkongsian Twitter @luqmanhkm_14 memperlihatkan segelintir individu yang dilihat mengambil kesempatan terhadap situasi yang berlaku.

Agak2 la bang.. Ini bukan darurat dah ni.. Ini dah kira mencuri.. Abis licin dalam Mydin tu sebat.. Ko nak buat apa dengan oven tu.. Adoi.. pic.twitter.com/P7BFbk0c68

— 𝙈 𝙇 𝙃 𝙆  (@luqmanhkm_14) December 22, 2021

Menerusi rakaman, dapat dilihat terdapat individu yang bukan sahaja mengambil barangan makanan mengikut keperluan sebaliknya turut membawa pulang set ketuhar. Selain itu, terdapat juga beberapa individu yang membawa pulang barangan dengan bungkusan beg plastik yang besar.

Tindakan yang dilakukan segelintir individu ini secara tidak langsung membuatkan para netizen kurang senang. Menurut para netizen, meskipun pihak Mydin menghalalkan perbuatan mengambil barangan, tidak bermakna kesemua barangan perlu diambil.

Orang2 ni ke yang kena tahan.. Memang patut pun.. Setakat makanan orang tak kisah lagi.. Ni semua dalam Mydin nak dicuri.. https://t.co/NjfBooAmGE

Nak buat biskut raya ke tu bang? https://t.co/gFAtPKOtCM

Aku tak suka la gini. Orang halalkan bukan bermaksud kau boleh ambik kesempatan. Ish. Dah kata dah niat ambik untuk kelangsungan hidup. Ini untuk apa miskah ya tuhan https://t.co/DOfRDDRPK2

— иυяυℓ иα∂ιαн (@NadiahIskandar_) December 22, 2021

Sampai amik anak patung, oven bagai. Bukan keperluan dah ni. Kehendak haaa https://t.co/ilTjISlOX2

— イッザット ダニエル 🇲🇾🤝🇵🇸 (@Izat_Danial_) December 22, 2021

Berdasarkan insiden yang berlaku, para netizen berharap situasi ini tidak lagi berlaku dalam memberi peluang untuk orang ramai mengambilnya sekadar keperluan serta mengelakkan daripada sikap mengambil kesempatan.

Ikuti ulasan pakar mateorologi mengenai bencana yang menimpa Lembah Klang baru-baru ini di mana beliau menyifatkan banjir besar yang berlaku seakan sama dengan banjir yang melanda Pantai Timur pada tahun 2014.

Bukan Lagi Banjir Kilat, Ini Ulasan Pakar Meteorologi Mengenai Bencana Yang Menimpa Lembah Klang

Angkatan Tentera Malaysia Turun Bantu Mangsa Banjir Tanpa ‘Restu’ Pihak Atasan


Ini Menu Baru Yang Anda Boleh Cuba Di Starbucks Sempena Tahun Baru

Setiap kali tiba tahun baru, Starbucks Malaysia pastinya membawakan menu terbaru khas buat penggemar kopi. Pada kali ini, sebuah menu baru telah diperkenalkan iaitu Starbucks Chestnut Mont Blanc Latte.

Diinspirasikan dari manisan Mont Blanc, Starbucks telah berjaya mengolah menu baru mereka untuk digandingkan bersama buah berangan dan kopi latte.

Lebih menarik, Starbucks Malaysia turut menawarkan kembali iaitu Starbucks Salted Caramel Mocha Crumble selepas berjaya mendapat sambutan hangat daripada para penggemar. Jika anda seorang yang suka manisan coklat di dalam kopi anda, ini menu yang anda boleh cuba.

Dua menu daripada Starbucks iaitu Starbucks Chestnut Mont Blanc Latte dan Starbucks Salted Caramel Mocha Crumble boleh mula didapati di cawangan Starbucks serata Malaysia dengan harga permulaan sekitar RM17.50. Selamat mencuba!


Ini Merupakan Kucing Yang Paling Ramai Pengikut Di Instagram, Nama Kucing Ini Nala

Dari kucing terbiar, kini hidup Nala menjadi lebih hebat apabila tuannya yang amat baik hati untuk mengambilnya dari jalanan. Ketika itu usia kucing ini baru 4 bulan dan keadaannya ketika itu amat sedih.

Beberapa ketika kemudian, seseorang dari Los Angeles mengambil Nala untuk dijadikan haiwan angkat kemudian membuat akaun Instagram khas untuk Nala. Ini bertujuan untuk berkongsi pengalaman beliau membela kucing ini.

Apa pun jom lihat beberapa gambar Nala di bawah. Untuk lebih gambar boleh ikut akaun Instagram nala_cat


Ini Merupakan Telefon Vertu Termurah Anda Boleh Dapatkan Dengan Harga RM17,000

Baru-baru ini kecoh apabila seorang pemimpin terkenal menggunakan telefon dengan jenama Vertu. Daripada namanya sahaja iaitu Vertu Chevron Aster anda sudah tahu, telefon ini bakal menjadi pembelian buat orang berada berikutan gaya premium dan luxury yang dipamerkan.

Untuk pengetahuan anda, Vertu merupakan telefon mewah yang dijual dengan harga tidak akal. Buat anda yang gilakan spesifikasi yang power, maaf telefon ini bukan untuk anda. Malah, di laman web rasmi Vertu sendiri tidak mempromosikan spesifikasi Chevron Aster sepertimana telefon-telefon pintar yang lain.

Dari segi spesifikasi, jelas menunjukkan Vertu Chevron Aster ini merupakan telefon kategori mid-range. Menggunakan cip pemprosesan Snapdragon 801, RAM 2GB serta storan 64 GB. Apa yang menarik tentang model Vertu ini berbanding model yang ialah lain penggunaan kamera Hasselblad. Sebuah lagi jenama kamera yang mahal dan premium.

Buat anda yang berminat untuk mendapatkan Vertu Chevron Aster kami nasihatkan anda membuat pilihan warna yang betul. Hal ini kerana Vertu Chevron Aster hadir dengan 20 pilihan warna. Ya, 20 pilihan warna mengikut jenis material yang dipilih. Rare betul taste orang berada ni.


Ini Mesej ‘Deep’ Yang Saya Dapat Di Sebalik Filem ‘Resident Evil: The Final Chapter’

Filem Resident Evil: The Final Chapter merupakan sebuah filem bergenre horror, thriller, action, dan sci-fi yang telah mula ditayangkan di pawagam seluruh negara pada 19 Januari yang lalu.

Filem arahan Paul W.S. Anderson ini adalah siri keenam dalam rangkaian filem Resident Evil yang terdiri daripada Resident Evil (2002), Resident Evil: Apocalypse (2004), Resident Evil: Extinction (2007), Resident Evil: Afterlife (2010), Resident Evil: Retribution (2012).

Pada pendapat saya, Paul W.S. Anderson telah berjaya mengarah dan menulis filem ini dengan begitu baik. Semestinya kalau dilihat dari segi sinematografi, beliau telah berjaya memaparkan sebuah filem yang padat dengan aksi-aksi menarik dan cinematic.

Bagi penggemar filem aksi seperti ini, pastinya reaksi-reaksi serta komen-komen positif akan diberikan. Namun, di sebalik aksi-aksi menarik tersebut, sebenarnya ada mesej-mesej yang ingin disampaikan kepada para penonton.

Selain hiburan, filem juga adalah medium untuk menyampaikan mesej, ideologi, atau fahaman kepada masyarakat. Konsep penceritaan/naratif dalam filem, sama saja konsepnya dengan buku-buku fiksyen yang dikenali sebagai novel.

Sama ada filem atau novel, kedua-duanya mempunyai tujuan yang sama iaitu untuk melakukan kritik sosial. Oleh itu, ianya lebih dekat dengan masyarakat dan mesej-mesej sama ada tersirat atau tersurat lebih mudah untuk disampaikan.

Melalui Resident Evil: The Final Chapter, Paul W.S. Anderson telah melakukan satu kritik sosial yang berfokus kepada kehidupan masyarakat sejagat pada hari ini.

Setelah menonton filem tersebut, saya dapat decode beberapa mesej yang ingin disampaikan iaitu melalui T-Virus dan watak Alice, watak utama filem tersebut yang dilakonkan oleh Milla Jovovich.

T-Virus merupakan sebuah virus yang telah menyebabkan umat manusia bertukar menjadi zombi. Bagaimana ianya telah mengubah manusia menjadi zombi, itu anda perlu teroka sendiri. Hal ini kerana, konteks penulisan saya hanyalah berfokus kepada mesej yang ingin disampaikan sahaja.

Jadi, saya akan pergi terus kepada peranan T-Virus dalam usaha untuk melakukan kritik sosial melalui filem ini. Setelah berfikir dengan tenang serta melakukan sedikit research, saya dapati ada dua bentuk mesej yang ingin disampaikan melalui penyebaran T-Virus dalam filem tersebut.

1. Alat untuk membina sebuah peradaban baru.

Kalau anda telah menonton filem ini, anda mesti ingat babak semasa Alice dan kawan-kawannya mula-mula masuk ke dalam markas bawah tanah Umbrella Corporation. Waktu itu, Ratu Merah muncul pada sebuah alat pemancar canggih.

Semasa itu, Ratu Merah telah memberitahu pelbagai maklumat kepada Alice, misalnya tentang antivirus. Selain itu, Ratu Merah juga turut memaparkan rakaman Dr. Isaacs semasa memperkenalkan T-Virus kepada ahli lembaga pengarah Umbrella Corporation.

Dr. Isaacs menyatakan bahawa penyebaran T-Virus adalah rancangan untuk mewujudkan sebuah tamadun baru. Melalui penyebaran tersebut juga, kekejaman dan huru-hara dalam dunia seperti peperangan dapat dihentikan.

Malah, Dr. Isaacs juga turut menyatakan bahawa melalui penyebaran tersebut, alam semula jadi yang kian musnah ekoran pembangunan pesat dapat dibentuk semula.

Pada pandangan saya, hasrat Dr. Isaacs itu merupakan satu hasrat yang murni. Beliau sebenarnya cuba untuk mewujudkan sebuah dunia yang lebih baik tanpa kerosakan disebabkan rasa tamak dan peperangan.

Oleh itu, beliau menganggap dirinya sebagai wakil tuhan yang bertanggungjawab untuk menghentikan segala kerosakan tersebut dengan menurunkan bala kepada umat manusia melalui T-Virus.

Perihal menurunkan bala ini adalah berpandukan bala-bala yang pernah diturunkan kepada umat-umat sebelum ini, misalnya banjir besar yang telah diturunkan kepada umat Nabi Nuh yang sekaligus melenyapkan umat tersebut.

2. Peranan T-Virus dalam menzombikan manusia.

Kalau kita tengok ciri-ciri zombi dalam filem ini, ianya bodoh, tidak tahu bercakap, dan hanya tahu untuk mencari mangsa iaitu manusia. Para zombi ini kemudiannya akan menggigit manusia dan menjadikan manusia itu zombi, dan ianya akan berterusan begitu.

Hal ini terlalu umum dan dapat kita lihat melalui filem-filem bertemakan zombi yang lain. Cuma filem Zombi Kampung Pisang saja menunjukkan bahawa zombi mempunyai otak dan boleh berfikir, malah ada komuniti mereka sendiri.

Melalui pemerhatian saya, watak zombi dalam filem Resident Evil: The Final Chapter merupakan perlambangan kepada umat manusia pada hari ini. T-Virus itu pula merupakan perlambangan kepada perkembangan teknologi yang semakin canggih pada hari ini.

Abjad ‘T’ itu sendiri, pada pendapat saya merujuk kepada perkataan teknologi. Hal ini bermaksud, perkembangan teknologi yang semakin hari semakin canggih pada hari ini sebenarnya telah menjadikan manusia sama seperti zombi.

Contoh, apabila berlakunya perkembangan teknologi seperti telefon pintar, sifat antisosial dalam diri manusia turut mula menular. Bukankah sifat ini sama seperti zombi? Sibuk dengan hal masing-masing walaupun hidup dalam satu komuniti.

Selain sifat antisosial, kita boleh lihat lagi sifat-sifat zombi yang rakus dan kejam dalam kalangan masyarakat pada hari ini. Pertama, melalui kemunculan golongan keyboard warrior yang sering menyebarkan berita-berita yang tiada kesahihannya, misalnya berita tentang orang.

Kedua, melalui kewujudan masyarakat yang tidak peka terhadap sesuatu berita atau maklumat yang disampaikan. Mereka hanya menerima bulat-bulat apa yang disampaikan melalui teknologi iaitu media sosial. Melalui kefahaman mereka itu, setiap orang yang tidak bersependapat dengan mereka akan dikecam habis-habisan.

Bukankah ini sikap ini begitu mirip dengan sifat zombi? Menentang setiap manusia untuk menjadikan mereka zombi yang bodoh dan tunduk mengikut sahaja.

Jika dilihat, memang kedua-dua bentuk mesej itu tidak selari. Yang pertama, T-Virus dilihat sebagai alat untuk membina sebuah tamadun baru. Yang kedua, T-Virus dilihat sebagai alat untuk menghapuskan sesebuah tamadun.

Maka, apa yang boleh saya simpulkan di sini, filem ini sebenarnya mengajar kita untuk lebih bijak menggunakan teknologi. Hal ini kerana, teknologi boleh digunakan sebagai alat untuk membina sebuah tamadun, pada masa yang sama ianya boleh digunakan sebagai alat untuk memusnahkannya.

Antara mesej paling mendalam ingin disampaikan dalam filem Resident Evil: The Final Chapter adalah melalui watak utamanya iaitu Alice. Watak ini telah dilakonkan dengan baik oleh Milla Jovovich. Watak ini mempunyai personaliti, kebolehan, dan cara berfikir yang boleh dikatakan sempurna.

Ya, sememangnya ketiga-tiga komponen tersebut bukan sahaja sama dengan apa yang ada pada manusia, malah ianya telah melampaui apa yang ada pada manusia normal itu sendiri.

Pada pendapat saya, inilah kritik sosial paling mendalam atau paling pedih jika nak dibandingkan sama ada dengan tujuan penciptaan T-Virus ataupun perlambangan zombi kepada manusia.

Kalau anda tonton filem ini sehingga habis, anda akan dapat tahu bahawa Alice bukanlah manusia sebenar. Alice sebenarnya adalah klon kepada salah seorang ahli lembaga pengarah Umbrella Corporation iaitu Alicia Marks. Jadi, kenapa saya katakan watak ini merupakan kritik sosial paling pedih dan mendalam?

Watak Alice merupakan antara watak yang berjaya survive sehingga siri keenam ini. Bukan Alice sahaja, tapi ada juga beberapa watak lain yang telah berjaya survive ke tahap ini.

Namun, pada akhir filem tersebut, Dr. Isaacs telah dibunuh. Begitu juga dengan Alicia Marks yang mati ketika berlakunya pengeboman markas bawah tanah Umbrella Corporation. Yang tinggal selepas itu, hanya Claire dan Alice.

Melalui perkara ini, kita dapat lihat bahawa filem tersebut sekali lagi ingin menunjukkan kebodohan manusia di bawah teknologi. Dalam konteks filem ini, kita dapat lihat bahawa Dr. Isaacs sendiri telah kalah kepada Alice yang merupakan makhluk ciptaannya sendiri.

Alicia Marks turut menyatakan bahawa Alice sebenarnya telah melebih jangkauan mereka. Malah, dia turut mengatakan bahawa Alice telah menjadi makhluk yang jauh lebih baik daripada dirinya sendiri walaupun Alice itu hanyalah klon semata-mata.

Melalui kedua-dua perkara tersebut, kita dapat lihat bahawa manusia sebenarnya telah dikalahkan oleh teknologi yang mereka cipta sendiri. Yang kedua, kita dapat lihat bahawa manusia sebenarnya terlalu mengagungkan teknologi sehingga mereka menjadi leka, lalai, dan bodoh.

Dalam konteks masyarakat hari ini, manusia terlalu bergantung kepada teknologi. Kalau boleh diberikan peratus, saya akan berikan 80% untuk perkara tersebut.

Dengan kemajuan teknologi seperti wi-fi serta telefon pintar yang dilengkapi pelbagai fungsi dan kemudahan, manusia kian leka dan lalai dengan tanggungjawab mereka sendiri.

Oleh itu, dapat dilihat bahawa mesej yang ingin disampaikan melalui watak Alice iaitu manusia itu perlu mengawal teknologi dan bukan teknologi yang mengawal manusia.

Bagi menyimpulkan segala celoteh mengenai filem ini, saya sarankan anda untuk menontonnya sendiri. Mungkin sebelum ini anda akan menonton hanya kerana terdapatnya aksi-aksi menarik semata-mata, tapi kali ini anda akan menonton dengan penuh penghayatan. Sekurang-kurangnya ada jugalah isi bila anda menonton filem ini nanti.


Ini Mungkin 10 Sebab Laptop Anda Selalu Slow Dan Tidak Responsif

Stress betul! Masa nak siapkan kerja bos bagi ni la masa laptop ni buat hal! Kerja guna Microsoft Word je, tapi lambat betul loading! Tak guna betul!

Pernah tak rasa situasi yang sama? Perkara biasa la tu bila laptop SLOW. Memang boleh naik darah kan. Takpe, setiap masalah ada cara nak setelkan.

Jom belajar beberapa punca laptop boleh slow:

1. Right click My Computer –> Properties

2. Tengok kat bahagian processor –> berapa GHz?

1. Click logo Apple –> About this macbook

2. Tengok bahagian processor –> Berapa GHz?

Kalau atas 2.0 GHz tapi still slow, ada masalah la tu dengan laptop awak.

Kalau bawah 2.0 GHz, saya cadangkan upgrade RAM kepada maximum.

Antara salah satu punca laptop overheat bila kipas dah tak function lagi.

Antara cara untuk mengesannya apabila tiada lagi kedengaran bunyi kipas atau tak rasa angin keluar kat lubang (airflow) pada laptop anda.

Saya nasihatkan hantar ke kedai untuk technician check keadaan kipas laptop anda.

Cara check, biasa saya guna software Hiren. Software ni dia ada tunjuk health hard disk anda.

Kalau bawah 99% memang had disk ada masalah. Standard dah guna lebih 2 tahun, hard disk mula problem.

Saya nasihatkan cepat backup data kat external hard disk, takut total lost nanti (corrupt).

Ni memang BEST! Virus tak kira masa berpotensi nak infected kat laptop anda.

Yang best bila terjadi file shortcut, ada keluar shortcut (1,2,3,4) dan lain-lain lagi.

Sebelum scan laptop, tolong update dulu antivirus. Dah update, baru scan.

5. Terlalu banyak program yang di install

Kalau ada software-software yang tak guna atau jarang guna, saya nasihatkan uninstall sahaja.

Sebab selalunya software-software akan membuatkan laptop anda slow dan berat.

Bila awak check ada masalah ni, tukar atau install antivirus baru.

Jangan sebab nak jimat duit, file-file habis tak dapat recover sebab virus. Tak berbaloi kan?

3. Select all semua file, kemudian delete.

* semua file dalam folder temp kebanyakkan sampah, anda boleh free space size HDD anda.

* delete semua tau! sebab buat semak je space hard disk awak.

Yang ini saya tak boleh buat apa. Sebab confirm processor pun yang lama punya.

Tapi selagi tak rosak, jangan tukar laptop lagi. Pakai selagi boleh pakai.

Download CCleaner, software ini boleh disable atau delete terus startup program yang tak penting.

Bila banyak startup running, masa nak on laptop jadi SLOW.

(Pengguna Windows)
1. Right Click My Computer –> Properties

2. Tengok bahagian RAM –> Berapa GB?

Kalau bawah 2GB, tambah RAM untuk LAJUKAN laptop awak.


5 Iklan Paling Diingati Setiap Kali Hari Raya

Tinggal beberapa hari sahaja lagi untuk bulan Syawal menjelang tiba. Iklan-iklan Hari Raya oleh syarikat-syarikat besar dan lagu-lagu raya sudahpun mengambil tempat di kaca televisyen dan corong radio. Sebut sahaja iklan Hari Raya pastinya klip dari Petronas mencuri perhatian dengan elemen sedih dan mencuit hati yang pastinya #KenanganLaluMengusikJiwa.

Beberapa hari yang lalu tular di laman sosial Twitter mengenai Tweet daripada seorang pengguna, @projekpuisifar yang berkongsi beberapa klip video yang evergreen dan pastinya meggamit kenangan anda. Berikut kami kongsikan beberapa klip dari bebenang Tweet beliau.

Harini rasa nak throwback iklan-iklan raya yang 'evergreen' dan memang legend!

Ya, ini adalah thread iklan-iklan raya ✨

1. Iklan paling legend, 7 bersaudara lupa beli daging lembu untuk hari raya. pic.twitter.com/EvPVGfboGx

— #TeamRayaKampung (@projekpuisifar) June 2, 2018

Iklan yang dibawakan oleh Petronas edisi tahun 2003 ini memaparkan kisah 7 bersaudara yang berusaha untuk mendapatkan daging untuk menghasilkan juadah Hari Raya pada saat-saat akhir. Lihat sahaja reaksi si ibu yang terharu dengan usaha yang dilakukan oleh anak-anaknya. Syurga di bawah telapak kaki ibu.

3. Burung apa? Burung Murai. Burung apa? Burung Murai. Probably the most famous one sebab banyak sangat parody iklan ni 😂 pic.twitter.com/wobsjkDgui

Iklan Hari Raya Petronas 2007 ini merupakan iklan yang paling diingati oleh semua penonton. Buktinya sehingga kini masih ada parodi-parodi yang dibuat berdasarkan iklan ini.

4. Iklan ni khas untuk korang yang banyak buat salah dengan parents tu 🤣 cuba list semua kesalahan korang untuk mintak maaf raya nanti. pic.twitter.com/iLdYOe3aLZ

Bermaaf-maafan merupakan tradisi wajib dilakukan setiap tahun hari pertama di pagi raya. Iklan dari Tenaga Nasional Malaysia (TNB) untuk tahun 2016 pula mengisahkan Din membuat pengakuan kesalahan kepada ayahnya. Lepas tu.. lepas tu..

6. Ini kes adik dia pulak, nakal bukan main 🤣 kalau ada buat silap, jangan tunggu raya baru nak mintak maaf guys ☝ pic.twitter.com/PjRCBBLCoZ

— #TeamRayaKampung (@projekpuisifar) June 3, 2018

Iklan ADIK yang dibawakan oleh TM edisi 2014 ini berjaya mencuit hati penonton dengan keletah si adik yang agak nakal dan bijak mencari alasan untuk tidak dimarahi oleh ibu bapanya.

7. Ikan di laut, asam di darat, dalam periuk jadi muafakat~ Suparjo & Raju friendship memang goal terok dulu. masani Raya & Deepavali jatuh pada hari sama. pic.twitter.com/AnKJch68XK

Persahabatan Suparjo dan Raju dari Petronas ini pastinya tidak dapat dilupakan dengan jari Raju yang berlumuran darah. Siapa sangka mereka menjadi jiran pula pada usia dewasa mereka.

Iklan yang mana paling melekat di kepala anda sehingga kini?


Ini Mungkin Barisan Ahli Avengers Terbaru Selepas Endgame

Pejam celik, sudah seminggu Avengers: Endgame berada di pawagam. Endgame bukan sahaja menjadi pengakhiran kepada The Infinity Saga, tetapi juga pengakhiran buat beberapa watak utama Avengers sebelum ini.

Siapa yang akan mengetuai Avengers tanpa Iron Man dan Captain America di sisi. Seorang artis, Pablo (GrayOnSpidey) berkongsikan poster ‘fan art’ beliau di Twitter ini yang memperlihatkan kemungkinan barisan ahli Avengers baharu yang dikenali sebagai ‘New Avengers’.

the new avengers are coming so i made this poster pic.twitter.com/B6zfbxt6Lz

Walaupun Marvel Studios masih belum mengesahkan sama ada akan ada filem Avengers baharu selepas Endgame, tetapi teori peminat terhadap rotasi akan datang ahli Avengers adalah mirip poster peminat ini. Captain Marvel dilihat bakal mengetuai kumpulan ini bersama-sama Dr Strange sambil dibantu Captain America yang baharu, Sam Wilson (Falcon).

Walaupun ini hanya satu poster fan art, tetapi ramai yang menyukainya dan sedikit sebanyak memberi gambaran apa yang mungkin berlaku dalam fasa MCU di masa akan datang.

Watak mana lagi yang anda mahu muncul dalam siri New Avengers? Jika dalam versi komik, Wolverine adalah salah satu watak penting dalam New Avengers. Dengan 20th Century Fox kini di bawah Marvel, kita mungkin dapat melihat Wolverine atau mana-mana watak daripada X-Men bersama ahli Avengers tidak lama lagi.

new avengers… assemble! pic.twitter.com/mghGrQ7HG7


Ini Mungkin Barisan Pelakon ‘Avengers: Endgame’ Jika Dihasilkan 20 Tahun Lalu

Hanya 3 hari lagi sebelum Avengers: Endgame ditayangkan di Malaysia. Filem Endgame pastinya akan menentukan nasib setiap Avengers sama ada mereka akan terus berada dalam dunia MCU atau pun tidak.

Barisan pelakon yang membintangi Avengers sememangnya A-Lister Hollywood ketika ini. Tetapi siapa mungkin pelakon Avengers jika filem ini dihasilkan pada tahun 1990an? Menerusi video yang dihasilkan oleh What’s The Mashup? ini dapat memberi gambaran pelakon yang mungkin terlibat untuk projek Endgame ini.

Pemilian pelakon juga kami rasakan on point dengan Brad Pitt sebagai Thor, Keanu Reeves sebagai Doctor Strange, Elijah Wood sebagai Spider-Man dan Tom Cruise sebagai Iron Man. Trailer ini dijuga dihasilkan dengan mood 90an menjadikan trailer ini tampak sangat real. Pelakon 90an yang mana anda rasa patut turut muncul dalam trailer ini? Kami rasa Wesley Snipes sebagai Black Panther pasti pilihan lebih tepat.


Ini Mungkin Gambar Tertiris Terakhir Samsung Galaxy Note 7 Sebelum Dilancarkan

Lebih kurang 3 minggu sahaja lagi sebelum Samsung Galaxy Note terbaru diumumkan. Terbaru, lebih banyak gambar model terbaru Samsung yang tertiris yang dipercayai merupakan model terbaru bagi siri Galaxy Note 7. Buat anda yang tertanya, mengapa Samsung melangkau nama model daripada Note 5 kepada Note 7 anda boleh klik di sini.

Melalui gambar tertiris didapati Galaxy Note 7 ini mempunyai rekabentuk yang lebih nipis berbanding model sebelum ini. Note 7 juga mempunyai placement antenna yang mirip kepada Samsung Galaxy S7.

Adakah gambar tertiris ini boleh dipercayai? Pada pendapat saya boleh berdasarkan ura-ura yang tertiris sebelum ini. Antaranya variasi warna Black Onyx yang dijangka hadir pada model terbaru ini serta paparan dwi-lengkung dimana kemungkinan besar bakal hadir.

Buat pengguna dan penggemar Samsung Galaxy Note, adakah  anda akan upgrade telefon anda kepada model terbaru ini sekiranya paparan dwi-lengkung serta spesifikasi mantap seperti RAM 6 GB dan Snapdragon 821 hadir pada model terbaru ini?

Walaubagaimapun, penantian untuk pengumuman Samsung Galaxy Note 7 bakal berakhir apabila Pihak Samsung mengumumkan bakal memperkenalkan model baru ini pada 2 Ogos ini. Ikuti twitter @TheVocket untuk mendapatkan info live update sempena pelancaran model terbaru daripada Samsung ini.